Poštovani predsedavajući, ovde vidimo da nekome smeta reformski kurs Vlade, stabilna monetarna politika, stabilan kurs, naša platna kartica, smeta im što Vlada u svakom segmentu javnog života poboljšava kvalitet života naših građana, smetaju im i napori predsednika Republike koji svakodnevno, otvarajući radna mesta, stvarajući klimu za investicije u Srbiji, čineći na međunarodnom planu poboljšanje i ugled Srbije. Sve to im smeta, a onda čak ponekad vidim ih u vozilima stranih ambasada, dođu pred Narodnu skupštinu, uđu u salu, izdeklamuju ono što su dobili, kažu da bi trebalo da forsiramo strane platne kartice, da ne forsiramo domaću platnu karticu, da ona ne treba da postoji, ne treba u našoj zemlji da postoji ništa. Treba da se sprovode, kao nekad, samo nalozi stranih ambasada, nalozi nekih ambasadora koji misle da mogu da daju lekcije i da naš državni vrh čini ono što oni žele. Ta vremena su prošla.\nSada radimo u interesu građana Srbije. Sada svakodnevno to predsednik Republike pokazuje, bori se za Srbiju, bori se za naše građane i jednostavno to više ne može da prođe. Može samo na ovaj način da onima koji su propali, koji su uništeni, koji ne postoje više, kao što je DS, da pojedincima iz DS kažu – podržaćemo vas, dođite u Narodnu skupštinu, pročitajte ovo što smo vam napisali, zastupajte naše interese, ali jednostavno to građani više ne prepoznaju, ne glasaju za njih, podržavaju SNS, podržavaju predsednika Republike i potpuno sam siguran da ono što činimo u Srbiji građani znaju da činimo najbolje za Srbiju. Hvala.\nPoštovani predsedavajući, podneo sam amandman gde se u članu 2. Predloga zakona dodaje stav 4. koji glasi da projektom se obezbeđuje sveukupni razvoj Republike Srbije sa posebnim osvrtom na unapređenje uslova Vojske i policije.\nIzgradnja stanova za bezbednosni sektor je jedna od važnih mera Vlade da reši ključni problem ljudima koji rade važan posao za našu državu i njene građane. Mislim na policiju, vojsku kao i pripadnike VBA zbog kojih se osećamo bezbedno, a koji teško mogu da sebi priušte rešavanje stambenog pitanja dugoročno i naš zadatak je da ih zbrinemo.\nVlada će raspisati javni poziv i odabrati najpovoljniju banku za kreditiranje stanova po subvencionisanim cenama za pripadnike bezbednosnog sektora.\nSada možemo da kažemo da su plate u Vojsci, policiji i BIA veće nego što su ikad bile, a svi znamo da je to nedovoljno i da za razliku iz vremena bivše vlasti isplaćuju se iz realnih izvora i Vlada, već sada radi na tome da se već ove ili sledeće godine u zavisnosti od finansijskih pokazatelja, koji su za sada dobri, omogući još jedno povećanje zarada u službama bezbednosti.\nSamo za primer imamo BIA gde mi je zadovoljstvo da kažem da je u kontaktu, stalnom kontaktu kao predsednik Odbora za kontrolu službi bezbednosti sam sa pripadnicima Agencije i koji mogu sada da kažu po dolasku novog direktora na čelo Agencije, gospodina Gašića, imaju mnogo bolje uslove za rad, tehničku mnogo bolje opremljenost. Plate se bolje raspoređuju, jednostavno jedan trend koji može da nas uveri da svakog dana unutar bezbednosnog sektora možemo imati povećanje tih kapaciteta i sve na korist građana i Republike Srbije.\nMi sada možemo da vidimo prazne klupe opozicije i ne primećujemo ono, čak ni one povremene stručnjake koji se pojave samo na desetak minuta kada je gledanost Skupštine najveća i u svojoj unutar stranačkoj kampanji gde u svom izlaganju ponove nekoliko puta – ja sam bahat, silan i hrabar; i onda posle toga pobegnu brže bolje iz sale.\nMi sada možemo da samo damo podršku ovim zakonskim rešenjima, jer smo sigurni da u ovom sektoru bezbednosti i ono što sada se u vojsci radi a to je poboljšanje uslova pripadnika Vojske, povećanje i materijalno ulaganje u našu namensku industriju i kapacitete koji mogu da nam garantuju zaštitu države i građana Republike Srbije. Hvala.\nJavljam se po Poslovniku član 105.\nGospodine predsedavajući, dozvolili ste da tamo iz žutog preduzeća dobacuju dok je uvaženi gospodin Orlić govorio. Ako neko iz ovog žutog bloka u stranačkom izbornom procesu predstavlja bivšeg pokrajinskog premijera, koji je uništavao u ime svoje stranke sistematski pokrajinski budžet na štetu građana Vojvodine i opština u Vojvodini, ili ova druga struja koja predstavlja bivšeg ministra vojnog koji je uništavao vojne resurse i Vojsku Srbije šaljući njena materijalna sredstva u topionice i otpad, gde je na kraju poslao i svoju stranku, a za rezultat nije imao samo pašnjak na Vračaru, već i činjenicu da ne može da prođe bezbednosnu proveru i dobije sertifikat poverenja svoje države, mogao bi da bude manje licemeran i prizna da je nekorektno da blati direktora BIA i ministra vojnog samo zato što su dobili poverenje građana iz SNS, već da prizna rezultate koje postižu u ovim resorima, a takođe i kvalitetan trend koji imamo u BIA od dolaska novog direktora. Zahvaljujem se. Ne tražim da se Skupština izjasni.\nPoštovana predsedavajuća, povređen je član 107. Poslovnika Narodne skupštine koji govori o dostojanstvu Narodne skupštine.\nOvde se dozvolilo da se govori o liku i delu bivšeg ministra odbrane gospodina Šutanovca, čoveka koji je uništio i uništavao materijalne resurse Vojske Srbije, koji je uništio Vojsku Srbije, ali još nešto što je jako bitno, čoveka koji nije mogao da prođe bezbednosnu proveru, nije mogao kao član Odbora za odbranu i unutrašnje poslove da dobije bezbednosni sertifikat koji mu dopušta da gleda dokumenta sa oznakom „državna tajna“.\nZnači, takav čovek ovde je pokušan da se opravda i čovek koji uništavanjem resursa Vojske Srbije, čovek koji svim onim što je pokazao kao ministar odbrane, najbolje bi bilo da se ne pominje u ovoj sali.\nO vašem objašnjenju ne mora da se Skupština izjasni.\nPoštovane dame i gospodo, poštovani predsedavajući, poštovani ministre, kao predsednik Odbora za kontrolu službi bezbednosti želeo bih da se osvrnem na nekoliko činjenica u vezi sa predloženim izmenama i dopunama Zakona o BIA.\nNaime, ovaj predlog zakona izazvao je određene neutemeljene kritike u javnosti, te zbog toga moram da naglasim da je suština predloženog Zakona o izmenama i dopunama Zakona o BIA usklađivanje po pitanju postojećeg radno-pravnog statusa pripadnika Agencije sa usvojenim novim Zakonom o policiji koji je već stupio na snagu i Zakonom o sistemu plata zaposlenih u javnom sektoru čija se primena za državne organe posebnim zakonom uređuje, plate i druga primanja predviđena od 1. januara 2019. godine.\nPoštovane dame i gospodo, osvrnuo bih se na ono što je suština predloženog zakona. Bezbednosno-informativna agencija obrazovana je kao posebna organizacija sa svojstvom pravnog lica Zakona o BIA koji je donet 2002. godine. Naime, prema odredbama ovog važećeg zakona o BIA popisano je da prava, dužnosti i odgovornosti po osnovu radnog odnosa na pripadnika Agencije primenjuju propisi koji važe za radnike Ministarstva nadležnog za unutrašnje poslove, a koji su propisani važećim Zakonom o policiji. Ova upućujuća odredba imala je pravno utemeljenje i smisao kada je Agencija osnovana 2002. godine. Naime, po pitanju prava, dužnosti, odgovornosti po osnovu radnog odnosa odredbe tadašnjeg zakona mogle su da se primene i na Agenciju jer su omogućavale uvažavanje specifičnosti Agencije kao državnog organa. Zakon o policiji koji je donet 2005. godine omogućio je Agenciji da sa podzakonskim aktima uskladi se sa ovim zakonom.\nMeđutim novi Zakon o policiji, 2016. godine doneo je i nov način uređenja ove oblasti. Novim zakonom unete su novine po pitanju zasnivanja radnog odnosa, sistema podele radnih mesta, merila za raspored radnih mesta, karijerno napredovanje državnih službenika, premeštaj, zvanje, ocenjivanje i tako dalje. Samim tim pojavila se i potreba da se donesu i izmene i dopune postojećeg Zakona o BIA. Ovde treba imati u vidu specifičnost BIA koja proističe od zakonskih odredaba kojim se utvrđeni zadaci po osnovu ovlašćenja BIA, te je neophodna izmena i dopuna Zakona o BIA, očuvati organizacionu strukturu, specifičnost radnog odnosa i položaj pripadnika Agencije, u cilju efikasnog i pravilnog funkcionisanja i rada u okviru jedinstvenog sistema Agencije.\nNaime, Agencija ima status posebne organizacije u sistemu državne uprave i svojstvo pravnog lica u skladu sa zakonom. Ono što je jako bitno, deo je jedinstvenog bezbednosnog obaveštajnog sistema Republike Srbije. Specifičnost Agencije je posledica nadležnosti, poslove ovlašćenja Agencije koji su propisani zakonom.\nZbog toga predložene izmene i dopune Zakona su jedini način da se pravno uredi specifična organizaciona struktura, radnopravni status i položaj pripadnika Agencije. Ove izmene neophodne su kako bi Agencija nesmetano nastavila da sprovodi svojim zakonom propisane nadležnosti u oblasti zaštite nacionalne bezbednosti Republike Srbije i njenih građana.\nAko pažljivo pročitamo Predlog zakona pred nama, videćemo da se predloženim rešenjem ne menja radnopravni status pripadnika Agencije, predložena rešenja omogućavaju da Agencija pravno uredi svoje radne odnose, oslanja se na Zakon o policiji u meri u kojoj je neophodno. Takođe, nova rešenja ne daju ništa veća prava rukovodioca Agencije u odnosu na ona koja su imali direktori Agencije do 2002. godine i do danas. Naprotiv, samo ova pitanja uređuju se matičnim zakonom, za razliku od prethodnog perioda, kada je zakon koji menjamo sadržao upućujuće norme i kada su ova pitanja bila uređena drugim zakonom.\nIzmenama i dopunama Zakona preciznije se definiše i sadržaj Pravilnika o unutrašnjim uređenju i sistematizaciji radnih mesta u Agenciji koji nosi oznaku tajnosti i u skladu sa zakonom kojima je ova oblast i uređena. Predložena norma, u skladu sa odredbama Zakona o državnoj upravi kojim se uređuje unutrašnja organizacija i uređenje organa državne uprave, propisuje akta o unutrašnjem uređenju i sistematizaciji radnih mesta u posebnoj organizaciji kao što je BIA donosi direktor, a stupa na snagu pošto na njega Vlada da saglasnost. Predlaže izmene i dopune Zakona o BIA, uvode se odredbe kojima se bliže uređuje bezbednosna provera prilikom zapošljavanja. Predlogom zakona ovaj postupak precizira čime je omogućena primena i procedura usklađena sa zakonom. Ova izmena postojećeg zakona uslovljena je takođe donošenjem novog Zakona o policiji. Naime, sama priroda poslova koje obavlja Agencija, obavlja zahteve i druge postupke bezbednosnog proveravanja kandidata i zapošljavanja u Agenciji.\nPredloženim izmenama i dopunama precizira se ovaj postupak kako bi se zadržala postojeća procedura koju Agencija primenjuje i koja je usklađena sa pravnim režimom prikupljanja, obrade i zaštite podataka o ličnosti.\n(Predsedavajući: Zahvaljujem, gospodine Bečiću.)\nOmogućavanje Agenciji da zapošljava kadrove bez obaveznog konkursa predstavlja uvažavanje specifičnosti prirode poslova koje Agencija obavlja. Naravno, ovo odredba ne znači uvođenje novog pravila i ukidanje javnog konkursa. Zahvaljujem.\nPoštovani predsedavajući, javljam se po članu 107. Vi kršite Poslovnik jer dozvoljavate predstavnicima bivšeg režima za vreme „Sablje“ da obmanjuju javnost.\nOmogućivanje Agencije za zapošljavanje kadrova bez obaveznog konkursa predstavlja uvažavanje specifičnosti prirode poslova koje Agencija obavlja. Naravno, ova odredba ne znači uvođenje novog pravila i ukidanje javnog konkursa. Uostalom, svi zainteresovani mogli su da vide na sajtu Agencije i BIA stalno otvorenu mogućnost svim zainteresovanim da apliciraju zapošljavanju BIA.\nOvim se daje mogućnost izuzimanja BIA kada za to zahtevaju opravdani razlozi. Drugačije rešenje bilo bi suprotno opšte prihvaćenim standardima i uporednom praksom drugih bezbednosnih obaveštajnih sistema, čime bi se omogućilo pribavljanje posebnih specifičnih kadrova za najsloženije poslove. Zahvaljujem.\nNe tražim da se Skupština izjasni.\nPoštovani predsedavajući, u prilog neophodnosti donošenja ovog zakonskog rešenja, ja sam podneo amandman gde u članu 2. Predloga zakona se dodaje tačka 15. koja glasi: „Afirmacija stečenih kvalifikacija, kapitalizacija stečenih znanja u cilju sveukupnog razvoja Republike Srbije, sa posebnim osvrtom na unapređenje uslova vojske i policije“.\nUvođenje novina u radni proces podrazumeva da kadrovi raspolažu novim znanjima, koji se moraju uneti u planove razvoja kadrova i obrazovanja. Zato, planiranje razvoja i kadrova se ne može vršiti samo kvalitativno, već i kvanititativno, i to obuhvata obrazovnu strukturu, sposobnost, veštine i iskustvo.\nPoboljšanje standarda pripadnika Vojske Srbije i jačanje operativnih sposobnosti i opremanje naoružanja i vojnom opremom, prijem profesionalnih vojnika, međunarodna vojna saradnja, učešće u multinacionalnim operacijama, pomoć stanovništvu i finansijska disciplina ključni su rezultati rada i prioriteti Ministarstva odbrane.\nImajući u vidu značaj ljudskih resursa za odbranu, bez obzira na ograničena finansijska sredstva i odliv kadra, sistem odbrane nastoji da sačuva i osnaži ljudske resurse. Ulaže u kontinuirani napor da se poboljša životni standard pripadnika Vojske i razvije se sistem školovanja i usavršavanja kadra i objektivno vrednuju rezultati rada i razvoj karijere u skladu sa tim.\nInteresovanje koje mladi ispoljavaju kada je reč o zaposlenju u Vojsci i školovanju u vojnim školama ukazuje na poverenje građana u sistem odbrane.\nUnapređenje i obrazovanje i kvalifikacione strukture kadra jedan je od prioritetnih zadataka u upravljanju ljudskim resursima u sistemu odbrane. Stručno usavršavanje kadra Ministarstva odbrane i Vojske Srbije realizuju se kroz karijerna usavršavanja oficira, specijalističko obrazovanje zdravstvenih radnika u zdravstvenoj struci i druge kurseve. Realizovana je selekcija kadra u Ministarstvu odbrane i Vojske Srbije i upućivanje na školovanje i usavršavanje. Vojno-obrazovni kapaciteti stavljeni su na raspolaganje i stranim državljanima, te se ukupno na različitim nivoima školovanja i usavršavanja trenutno nalazi 48 pripadnika oružanih snaga stranih zemalja. inostranstvu se školuje i 13 pripadnika Ministarstva odbrane i Vojske Srbije.\nU 2017. godini Ministarstvo odbrane i Vojska Srbije i lica penzionisana po osnovu rada u Ministarstvu odbrane i Vojsci Srbije su rešila stambeno pitanja, ukupno 182 pripadnika.\nPored šest aviona MIG-29, koji su obezbeđeni za Vojsku Srbije, najsavremenijim naoružanjem i vojnom opremom opremljeno je 1500 vojnika i snaga Vojske Srbije za hitno reagovanje, a Vojska je opremljena i novim streljačkim naoružanjem, laserskim optičkim nišanskim sistemima, balističkom opremom, padobranima, raketama i municijom svih kalibara. Uz to je nabavljeno i 7.030 kompleta terenske uniforme. Sa „Jumkom“ je zaključen ugovor o nabavci još 20.000 kompleta uniforme M-10, kao i dodatnih 2.000 komada vetrovki, bluza, pantalona, a izvršena je isporuka i 2.000 pari čizama. Ugovorena je i dodatna nabavka 8.000 pari čizama.\nZaključen je i ugovor na nabavku 27.000 para terenskih M-16 čizama i takođe možemo govoriti, potpisani su ugovori u 2017. godini u vrednosti od oko 475 miliona dolara, te ukupna realizacija izvoznih ugovora privrednih društava „Jugoimport“ iznosi oko 390 miliona dolara i kako su direktna ulaganja države u fabrike 49,9 miliona evra u odbrambenoj industriji Srbije.\nUstanovljeni su i stalni otvoreni javni konkursi za prijem profesionalnih vojnika u Vojsku Srbije, te ih je u prethodnom periodu primljeno 757, a u proceduri za prijem još je 639 lica, a proizvedeno je 169 najmlađih oficira.\nU 15 multinacionalnih mirovnih operacija učestvovalo je 674 pripadnika Vojske Srbije. U svakoj od tih operacija, njeni pripadnici ocenjeni su najvišim ocenama, pohvaljeni i u svakoj operaciji traženo je da ostanu, povećaju svoj broj i da odu na još operacija.\nToliko po ovom amandmanu. Nadam se da će u danu za glasanje biti prihvaćen. Zahvaljujem.\nU prilog neophodnosti donošenja ovog zakonskog rešenja, podneo sam amandman da se u članu 1. Predloga zakona doda stav 3. koji glasi: „NOKS-om se afirmiše sveobuhvatni razvoj Republike Srbije, sa posebnim osvrtom na unapređenje uslova vojske i policije“.\nU svetlu ukupnih reformskih procesa u oblastima obrazovanja i ostvarivanja ciljeva postavljenih u razvojnim dokumentima Republike Srbije, neophodno je definisati nacionalni okvir kvalifikacije. Uspostavljanje NOKS-a koristiće svim zainteresovanim učesnicima iz sfere rada i obrazovanja, jer uspostavljeni okvir doprinosi obezbeđivanju kvaliteta, kako rezultata procesa rada, tako i stručnog obrazovanja i obučavanja.\nUspostavljanje NOKS omogućiće jedinstveno statističko praćenje obrazovanja, usklađivanje, evidenciju iz oblasti obrazovanja i zapošljavanja, kao i uporedivost sa drugim sistemima u Evropskoj uniji.\nKorisnici NOKS su državne institucije, javne službe, fondovi, preduzeća, realizatori programa obrazovanja. Državni subjekti koji utiču na sistem obrazovanja i zapošljavanja imaju direktnu korist od uspostavljanja NOKS-a, a u delu planiranja razvoja ljudskih resursa, obrazovanja i zapošljavanja.\nKada govorimo o rezultatima, pripadnici Ministarstva unutrašnjih poslova Republike Srbije u proteklim godinama napravili su rekordne rezultate u više oblasti.\nTokom 2017. godine policija je zaplenila 4,1 tonu narkotika, što je najbolji rezultat u poslednjih 10 godina, a zbog prodaje i držanja droge procesuirano je 1.668 osoba.\nZahvaljujući požrtvovanom i efikasnom radu policije, nastavljen je trend smanjenja stope kriminaliteta, te je u godini za nama izvršeno 91.283 krivična dela, što je najmanji broj u poslednjih 10 godina.\nGledajući ovaj period, počinjeno je najmanje krivičnih dela ubistava, dok je broj saobraćajnih nezgoda smanjen za 17%, odnosno na prosek u poslednjih 10 godina.\nPripadnici Ministarstva unutrašnjih poslova su 2017. godine ugasili, sprečili širenje 31.328 požara, izdali više od dva miliona pasoša, ličnih karata, vozačkih i saobraćajnih dozvola, a na graničnim prelazima izvršena je kontrola skoro 69 miliona putnika.\nTakođe, pripadnici Ministarstva unutrašnjih poslova su učesnicima četvrtog i šestog razreda osnovnih škola održali 20.815 predavanja u okviru predmeta – osnovi bezbednosti dece.\nTim posvećenih profesionalaca Ministarstva unutrašnjih poslova u prethodnoj godini danonoćno je radio za Srbiju i rezultati govore o tome. Zahvaljujem se.\nPoštovani predsedavajući, mislim da ste prekršili 106. član Poslovnika gde ste bili dužni da ne dozvolite da se na ovakav način iznose neistine.\nKada govorimo o budžetu BIA, moram zaista da, kao predsednik Odbora, pojedine narodne poslanike podsetim na određene činjenice i aktivnosti ovog parlamenta iz prethodnog perioda. Naime Odbor za kontrolu službe bezbednosti je prvi put u ovom parlamentu obrazovan u sazivu 2012. godine i neki od nas su tada bili članovi Odbora.\nPodsetiću vas da je Narodna Skupština Republike Srbije na sednici održanoj 22. maja 2013. godine donela odluku o usvajanju Izveštaja Odbora za kontrolu službe bezbednosti o izvršenom nadzoru za 2012. godinu, i to je bio prvi tada takav izveštaj tek obrazovanog odbora.\nU zaključku Izveštaja Odbora za kontrolu službe bezbednosti o izvršenom nadzoru nad radom službi bezbednosti za 2012. godinu navodi se da Odbor smatra da sredstva za rad službi bezbednosti treba da se planiraju u skladu sa Zakonom o budžetskom sistemu i podzakonskim propisima donetih na osnovu ovog zakona, ali da se u Zakonu o budžetu Republike Srbije i Izveštaju o izvršenju budžeta iskazuju u ukupnom iznosu. Svi tadašnji članovi Odbora, uključujući opozicione poslanike, tada su bili članovi iz DS, LDP i DSS, saglasili su se da budžete službi bezbednosti ne bi trebalo iskazivati na nivou ekonomskih klasifikacija, odnosno prema standardnom klasifikacionom okviru i kontnom planu za budžetski sistem, jer se na taj način može doći do informacija o operativnim i funkcionalnim sposobnostima službi bezbednosti, što nije u skladu sa interesima nacionalne bezbednosti.\nJoš jedna ne istina je ovde rečena. Pogledajte na sajtu CIA, koju je prethodni govornik, koji je sve govorio samo ne istinu, možete videti da se kaže da su ovi podaci državna tajna i nisu iskazani na način gde je on želeo to da prikaže.


KAMPANJA ZA BEZBEDNOST U SAOBRAĆAJU: Četvrtina stradalih u saobraćaju su osobe starije od 65 godina | Pančevo - 013 info\nKAMPANJA ZA BEZBEDNOST U SAOBRAĆAJU: Četvrtina stradalih u saobraćaju su osobe starije od 65 godina\nPančevo, Čet, 27/04/2017 - 15:12\nU četvrtak 27. aprila u prostorijama Kluba za odrasla i stara lica, održano je edukativno predavanje u oblasti bezbednosti saobraćaja za lica preko 65 godina starosti. Edukaciju su vršili predstavnici Republičke Agencije za bezbednost saobraćaja, uz asistenciju i podršku Komiteta za bezbednost saobraćaja grada Pančeva i Agencije za saobraćaj Gradske uprave grada Pančeva.\nLokalna Agencija ima kontinuiranu saradnju sa Republičkom agencijom za bezbednost saobraćaja. Ovaj vid saradnje se najčešće ogleda u prevenciji kroz edukaciju građana, kako bi se uticalo na svest o bezbednom ponašanju u saobraćaju. Do sada su vršene edukacije mlađeg stanovništva, ali se pokazala potreba i da edukacijom starije populacije.\n- Statistički podaci ukazuju da su četvrtinu stradalih u saobraćaju, na teritoriji Srbije, činila lica starija od 65 godina. Na teritoriji grada Pančeva, oko petina poginulih i povređenih su lica starija od 65 godina, pa se ukazala potreba da se ovakvim akcijama, tribinama utiče na njihovu svest, ukaže na opasnosti i na taj način spreče buduće nezgode, rekao je Srđan Polovina iz Agencije za saobraćaj Gradske uprave grada Pančeva.\nOvakve akcije se vrše svake godine, a u narednom periodu akcenat će biti i na edukaciji đaka prvaka, kao još jedne od najugroženijih kategorija u saobraćaju.\nBranko Stamatović, načelnik odeljenja za lokalnu samoupravu Agencije za bezbednost saobraćaja je takođe potvrdio da statistike ukazuju da su naši najstariji sugrađani najugroženiji u saobraćaju i da osim podatka da svaki četvrti strada u sobraćaju, takođe svaki drugi pešak koji strada je upravo osoba starija od 65 godina. On je naglasio da je u Pančevu od 2011. do 2015. godine 11 starijih osoba stradalo, a 123 bilo povređeno u saobraćajnim nezgodama.\n- Mi smo pokrenuli kampanju, snimili dva spota koja se emituju na nacionalnim i lokalnim televizijama, i osmisli set tribina koje obuhvataju direktnu komunikaciju sa starijim učesnicima u saobraćaju, na koji način treba da se ponašaju u saobraćaju i da im se skrene pažnja na neke najvažnije greške koje prave, rekao je Stamatović.\nTribina je obuhvatila neke od najčešćih grešaka koje prave osobe starije životne dobi. Prema iskustvu Agencije za bezbednost saobraćaja to je prvenstveno neprihvatanje starijih lica da su njihovo telo i organizam drugačiji i da su samim tim refleksi slabiji, kao i vid. Takođe, često su nedovoljno vidljivi u saobraćaju i prelaze ulicu van pešačkog prelaza ili u njegovoj blizini.\nKampanja u oblasti bezbednosti u saobraćaju za osobe starije od 65 godina je u proteklih tri meseca realizovana u deset policijskih uprava, a u Pančevu je održano poslednje predavanje u nizu.


Jeleni iz Surdulice hitno potrebna pomoć dobrih ljudi - VOM\nNaslovnaVestiDruštvoJeleni iz Surdulice hitno potrebna pomoć dobrih ljudi\nJelena Vukojević je rođena 1985. godine u Surdulici gde je do punlestva živela u selu Leskova Bara. Udata je u Beogradu i majka dvoje dece, koja već tri godine vodi borbu sa opakom bolešću.\nProšle godine imala je radikalnu operaciju jer je tumor „probio matericu i ušao u creva“. Tom prilikom Jeleni je odstranjena materica sa jajnicima, trbusna maramica i slepo crevo. Posle primljenih 6 hemioterapija i posle godinu dana, tumor se Jeleni vratio u maloj karlici. Od marta meseca ove godine Jelena prima još dve hemioterapije, ali tumor kreće da divlja i raste i dostiže velicinu od 17 centimetara.\nJeleni stomak počinje da raste, i pored promenjene terapije, Jeleni je sve gore i gore. Kao jedina solucija Jeleni je predložena operacija, koja zbog visoke rizičnosti, velikog gubitka krvi i trajanja od 12 sati, može da se odradi jedino u inostranstvu (za šta je potrebna ogromna suma novca) ili kod nas, ali samo u 2 privatne hirurške bolnice. Jelena je odlučila da se operiše u Srbiji. Medutim potrebno je da se sakupi oko 30.000 eura i to sto pre da tumor-sarkom ne zahvati krv.\nIz organizacije Humano srce koja je poslala ovaj apel, kažu da se očekuje da Jelena dobije svoj broj u Fondaciji Aleksandra Šapića, a da u međuvremenu svi ljudi koji mogu uplate novac na Jelenin račun 325-9300500245742-06 OTP BANKA\nPrethodni tekst„Sevdah“ potpisao sporazume o saradnji i bratimljenju sa ansamblima iz Severne Makedonije\nSledeći tekstPotrošači u Kraljevića Marka i delu Ustaničke ulice i danas bez vode\n„Trenutak kada prvi put uzmem bebu u naručje ne mogu i dan danas da opišem, i posle toliko godina rada čini mi se da...


Novi pravilnik: Šta kafa u Srbiji više ne sme da sadrži - 15.01.2021, Sputnik Srbija\nMinistarstvo poljoprivrede usvojilo je početkom januara novi pravilnik koji reguliše segment kafe. Predviđeno je da pržena mlevena kafa, bilo da se radi o... 15.01.2021, Sputnik Srbija\nCC0 / Pixabay / Kafa\nMinistarstvo poljoprivrede usvojilo je početkom januara novi pravilnik koji reguliše segment kafe. Predviđeno je da pržena mlevena kafa, bilo da se radi o botaničkim sortama ili arabiki ili robusti, ništa sem kafe ne sme da sadrži.\nKada je reč o surogat kafi svi sastojci koji se dodaju moraju da stoje u nazivu proizvoda i kao takvi u spisku sastojaka, odnosno koliko ga u procentima ima u gotovom proizvodu.\nBranislav Raketić, šef odseka za deklarisanje hrane, šeme kvaliteta i organsku proizvodnju iz Ministarstva poljoprivrede rekao je za RTS da je novina da mlevena kafa više neće moći da sadrži skrob.\nPrema njegovim rečima skrob se u kafi može otkriti na osnovu jodne reakcije.\n"Bilo je do sada situacija da ne možete otkriti količinu sastojaka koji je dodat prženoj kafi i sa novim pravilnikom ćemo prekinuti sa tom praksom", naglasio je Raketić.\nObjašnjava da novi pravilnik ministarstva poljoprivrede reguliše tri segmenta.\nJedan segment reguliše parametre kvaliteta za određene proizvode kao što je sirova i pržena kafa, proizvodi od kafe.\nDrugi segment određuje koji se sastojci smeju dodavati tokom proizvodnje tih proizvoda i treći najznačajniji segment je da se definišu dodatna pravila za označavanje tih proizvoda.\nRuski doktori: Kafa pre doručka pogubna za zdravlje\n24 Oktobar 2019, 22:25\nDodaje da je deklarisanje regulisano pravilnikom o deklarisanju koje se odnosi na svu hranu, ali ovim vertikalnim propisima, kao što je pravilnik o kafi, se regulišu neka dodatna pravila u cilju da se dobiju prave i istinite informacije.\n"Osnovni razlog za donošenje pravilnika je dalje usklađivanje sa zakonodavstvom EU. Drugo, sektor kafe je jedan vrlo razvijen tehnološki sektor i izbacuje nove proizvode i želeli smo da pravilnik obuhvati neke segmente novih proizvoda", kaže šef odseka za deklarisanje hrane, šeme kvaliteta i organsku proizvodnju Ministarstva poljoprivrede.\n"Surogati za kafu ne zamenjuju kafu"\nIstiče da je treći segment najvažniji da se prekine sa nepoštenom praksom koju smo mali do sada, posebno u vezi sa surogatom kafe, odnosno zamenom za kafu kojima je naziv vrlo obmanjujući za potrošača.\n"Surogati za kafu ne zamenjuju kafu, oni nemaju u sebi kofeina, već polisaharide i skrob tako da ovaj pravilnik ide u cilju da potrošačima pružimo istinite informacije o proizvodu", objašnjava Raketić.\nDodaje da se proizvod ne zabranjuje, već je potrebno samo da su pruže dodatne informacije da bi potrošač imao informativni izbor da li će kupiti ili ne određeni proizvod.\nIstiče da je ono na čemu Ministarstvo insistira je da svi sastojci koji se dodaju surogat kafi moraju da stoje u nazivu proizvoda i kao takvi u spisku sastojaka, odnosno mora se staviti koliko ga u procentima ima u tom gotovom proizvodu.\n"Kada čitate deklaraciju morate da dobijete potpunu informaciju i o sastavu i o svojstvima tog proizvoda", naglašava Raketić.\nObjašnjava da je bilo situacija kod kafa sa surogatom da se ne zna šta je surogat.\n"Surogat su žitarice ječam, leblebija, soja i onda vi niste bili dužni da stavljate u spisak sastojaka i ne znate koliko ima raži u toj kafi. Tako da je to sada promenjeno da ne može da stoji u nazivu 'zamena za kafu' nego vrsta žitarice koja se koristi za prozvodnju tog prozvoda", kaže Raketić.\nKada sirova kafa ima mnogo loma to su pre svega mehanička oštećenja zrna kafe nastala bilo mašinskom berbom kafe ili nekom manipulacijom nakon berbe.\nPravilnikom je definisano i koliko u sirovoj kafi može da bude maksimalni udeo tog loma.\n"Zakonski akti odnose se kako na hranu koja se uvozi tako na hranu koja je predmet domaće proizvodnje. Imamo oko 420 proizvođača koji su upisani u registar sa aspekta prijave za akcizu. Segment kafe je vrlo bitan u prerađivačkoj industriji, vrednosti preko 200 miliona evra", kaže Raketić.\nTradicija polako nestaje: Kafa pobedila čaj i u Rusiji\n14 Maj 2020, 11:05\nCilj bolji kvalitet i konkurentnost\nPoručuje da je najvažnije da novi pravilnik nije ograničavajući za razvoj sektora kafe, odnosno da je cilj da budemo što konkurentniji sa provođačima van Srbije.\n"Tržište kafe u Srbiji ispunjava sve zahteve potrošača. Postoji premijum program sa 100 posto arabikom sa određenih plantaža, mešavine kafa arabika i robusta, a postoje i kafe sa surogatima sa pšenicom, kukuruzom i leblebijom. To sve ima svoju prođu odnosno potrošače koji kupuju tu vrstu proizvoda", ističe Raketić\nSmatra da novi pravilnik neće uticati na cenu kafe nego će samo podići kvalitet kafe koju pijemo.\n18:05Košarkašice pred Ameriku: Nema predaje, ne plašimo se!\n18:00Trgovci podigli cenu mesu, proizvođači ostali kratkih rukava


Važno je da Iranci shvate da Amerika stoji uz evropsku trojicu\nIran je danas saopćio da je slomio pečat UN-a postavljen na tvornicu za procesuiranje uranijuma u Isfahanu, otvarajući tako put potpunoj obnovio kontroverzne aktivnosti u svom ključnom nuklearnom postrojenju bez obzira na upozorenja medjunarodne zajednice o mogućim ekonomskim sankcijama. Američki predsjednik Goerge Bush je jučer, tim povodom, izjavio da je sumnjičav po pitanju iranskih nuklearnih ambicija.\nNovi iranski predsjednik Ahmed Ahmadinejad je jučer u Teheranu izjavio da je evropska ponuda Iranu da okonča program za nuklearno gorivo, uvreda iranskoj naciji.\nEvropski pregovarači su održali hitan sastanak Medjunarodne agencije za atomsku energiju istog dana kada je Iran obnovio aktivnosti u svom nuklearnom postrojenju u Isfahanu. Glasnogovornik Agencije, Melissa Fleming kaže da napori Britanije, Njemačke i Francuske da uvjeri Iran da odustane od programa obogaćivanja uranijuma nisu uspjeli.\n”Danas možemo potvrditi da je Iran počeo obogaćivanje uranijuma, ili se koncentrirao na proizvodnu liniju konverzije uranijuma u postrojenju u Isfahanu. Nažalost, oni su to učinili uprkos našem tražnju dodatnih 24 sata testiranja za kamere koje smo postavili.“\nNjemački ministar vanjskih poslova, Joschka Fisher je zatražio od Irana da razmisli, rekavši da ponovno odpočinjanje proizvodnje uranijuma nosi rizik kojeg Iran treba razmotriti kao korak u pogrešnom pravcu.\nŠef Iranske organizacije za atomsku energiju ostaje pri tvrdnji da je njihov nuklearni program usmjeren jedino na proizvodnju energije, ali analitičari u Centru za strategijske i medjunarodne studije u Washingtonu vjeruju da Iran ima veće ambicije.\nAnthony Cordesmen, anlaitičar za Srednji istok:\n”Nema uopće sumnje da je u toku nuklearni program, u suštini problem je u tome koliko su iranci tome posvećeni, koliko je program velik i koliko je lako sakriti stvari koje mi ne znamo.“\nMedjunarodna komisija za atomsku energiju, koju sačinjava 35 država, i dalje ima opciju izvještavanja Vijeća sigurnosti UN-a, koje može nametnuti ekonomske ili političke sankcije. Medjutim, direktor Agnecije Mohamed ElBaradei se nada da problem može biti riješen.\n”Ja se nadam da je ovo samo privremeno iskakanje iz procesa, a ne njegovo konačno narušavanje. Mi smo ostvarili veoma dobar napredak u nekoliko posljednjih godina u pogledu razjašnjavanja proteklih nuklearnih aktivnosti i ja ću sljedećeg mjeseca ponovo o tome izvjestiti Upravni odbor.“\nAmerički predsjednik George Bush je zatražio da se Iran vrati za pregovarački sto ili susretne sa posljedicama.\n”Važno je za Irance da shvate da Amerika jasno stoji uz evropsku trojicu, da mi smatramo da se Iranci trebaju držati sporazuma postignutog u Parizu, i da ćemo mi raditi sa našim partnerima na odgovarajućim posljedicama ukoliko oni ignorišu te zahtijeve.“\nOdluka Irana da obnovi operacije u Isfahanu okončala je osam mjeseci dugu suspenziju koja postignuta krajem prošle godine kako bi se izbjegle sankcije UN-a. Medjutim, Ministar odbrane Irana, sada kaže da će njegova zemlja radije biti izložena ekonomskim sankcijama nego odustati od svog nuklearnog programa.\nOhrabrujuća je vijest da je, kako izvještava iranska studentska novinska agencia, iranski predsjednik Generalnom sekretaru UN-a tokom telefonskog razgovora kazao da će izaći sa novim prijedlozima kako bi se riješila kriza, nakon što formira svoj kabinet.


Izvor: SrbijaDanas.com, 18.Maj.2022, 09:10\nEvo šta morate da uradite!\nDnevni horoskop za sredu je tu, pogledajte šta predviđa za vaš znak.\nAkcenat ovog dana je na finansijskim pitanjima. Očekuje vas podrška nekog starog saradnika >> Pročitaj celu vest na sajtu SrbijaDanas.com << u pogledu vašeg novog početka u privatnom biznisu. Romantičan izlazak u društvo može vam doneti poznanstvo sa jednom privlačnom Škorpijom ili Vagom. Nezadovoljstvo se reflektuje na vaše raspoloženje.


Mirović: Više kandidata za premijera Vojvodine, mogući izbori 20. decembra\nPotpredsednik Srpske napredne stranke (SNS) Igor Mirović izjavio je danas da ga stranka nije zvanično kandidovala za poziciju vojvođanskog premijera i da će se o tom pitanju tek razgovarati na stranačkim organima, istakavši da je namera SNS da 20. decembra budu lokalni izbori u Srbiji i pokrajinski u Vojvodini.\nOn je rekao da je namera SNS-a da se u istom terminu, 20. decembra ove godine, organizuju lokalni izbori u celoj Srbiji i pokrajinski izbor u Vojvodini, jer je "to najarcionalnije i najjeftinije".\nUpitan zbog čega 20. decembra a ne u maju naredne godine, kad je redovni izborni termin za te izbore, Mirović je rekao da je decembarski termin dat "kao dilema za dijalog sa predstavnicima vlasti u Vojvodini", ali da su oni to odmah odbacili "jer su u pitanju njihove fotelje", dok su, kako je dodao, svi prihvatili poziv na republičkom nivou na dijalog o promeni političkog sistema.\nMirović je rekao da naprednjaci, ukoliko pobede na pokrajinskim izborima, vlast neće formirati po principu političke ostrašćenosti, već da će biti otvoreni da u pokrajinske organe uključe sposobne i stručne ljude koji nisu iz SNS.\nOdgovorajući na pitanje zbog čega, uprkos najavama programa SNS za Vojvodinu u devet tačaka, javnost još nije upoznata sa tim dokumentom, Mirović je rekao da je reč o predizbornom programu i da je vreme za njegovo objavljivanje tempirano za kampanju.\n"Ne krijemo ništa, samo želimo da taj program ima snažne predizborne poruke", rekao je Mirović, uveren da će SNS nakon pokrajinskih izbora moći da se posveti razvojnim projektima za Vojvodinu, među kojima je naveo fruškogorsku deonicu, put od Zrenjanina do Beograda i od Zrenjanina do Novog Sada, izgradnju industrijskih zona, privlačenje investicija...\nKomentarišući aktuelnu raspravu o promeni političkog sistema i eventualnom uticaju novih propisa na političku praksu stranačkih preletanja, Mirović je kazao da je ideja SNS da se smanje troškovi građana za izdržavanje političke klase, odnosno "da se broj poslanika i odbornika, ali i ministara i pokrajinskih sekeratra značajno smanji i da se poveća efikasnost u delovanju svih organa i da se ta politička pijaca umanji na najmanju moguću meru".


Radionica Upravljanje ljudskim resursima\nU nastavku realizacije projekta "Upravljanje i razvoj ljudskih resursa u lokalnim samoupravama", koji finansira Švajcarska agencija za razvoj i saradnju, 03. i 04. oktobra u hotelu "Omorika" na Tari, održana je dvodnevna radionica na temu Upravljanje ljudskim resursima.\nRadionici su prisustvovali načelnici odeljenja za ljudske resurse lokalnih samouprava iz Bajine Bašte, Gornjeg Milanovca, Kraljeva, Užica, Arilja, Lučana i Kosjerića.\nCilj radionice je podizanje svesti o ulozi i značaju upravljanja ljudskim resursima, uspostavljanja saradnje sa srodnim nacionalnim institucijama i da obezbedi solidnu osnovu za adekvatnu razradu ovog pitanja u budućnosti. Ovo se može postići stvaranjem preduslova za institucionalizaciju kadrovskih jedinica, imenovanjem stručnjaka za razvoj ljudskih resurs, poboljšanjem dokumentacije i lokalnih pravnih akata koji se odnose na organizaciju lokalne samouprave, procenom kadrovskih kapacitetia i kretanja potreba, kao i pružanjem srodnih obuka i tehničke pomoći.\nU okviru radionice obrađene su faze procesa upravljanja ljudskim resursima, zakonske regulative u praksi ljudskih resursa i njena ograničenja, upoznavanje učesnika sa modelom koji predlažu SKGO i Savet Evrope u ovoj oblasti, analiza postojećeg stanja u opštinama obuhvaćenim Programom HRMDP, kao i analiza ekonomskih efekata primene sistema ljudskih resursa u lokalnim samoupravama.\nKao rezultat radionice izveden je zaključak da je upravljanje ljudskim resursima od ključnog značaja za dalji razvoj lokalnih samouprava, posebno u situaciji dalje racionalizacije broja zaposlenih i jačanje fiskalne odgovornosti na svim nivoima javnih rashoda.


Umrežavanje mladiih privrednika Leskovca, drugi put - JUGPRESS\nOmladinski klub Leskovca organizovao je drugo „Umrežavanja mladih privrednika Leskovca“.\n„I ovo umrežavanje mladih privrednika je sa istom idejom, da povežemo mlade privrednike, napravimo kontakte i uspostavimo saradnju“ ističe Vladimir Prokopović, jedan od mladih privrednika.\n„Planiramo da i dalje imamo ovakve akcije, jer entuzijazam nam je sve veći. Mi mladi, na kojima sutra svet ostaje želimo da ovako napravimo ambijent u kome ćemo se svi mi razvijati, kako poslovno, tako i društveno. Na ovaj način pomažemo jedni drugima u ostvarivanju potrebnih kontakata, razmeni iskustava i sličnih stvari koje su svima nama potrebne.“\nAleksandar Stojanović, koordinator Kancelarije za mlade, najavljuje u narednom periodu saradnju sa Regionalnom privrednom komorom, kao i studijsku posetu Solunu tokom leta, gde bi obišli njihove provrednike.


SEEbiz.eu / RS / Otvoren rekonstruisani put Krepoljin–Žagubica\nIseljenici u Crnu Goru šalju oko 400 miliona eura godišnje\nBritanske službe: Huawei prijetnja nacionalnoj sigurnosti\nNepravilnosti kod svakog drugog ugostitelja\nFinancial Times: Hrvatska zabila autogol nakon SP-a\nAmerički fiskalni deficit glavni pokretač globalnih trendova\nNjemačka traži njegovatelje\nrekonstruisani put Krepoljin–Žagubica Aleksandar Vučić Zorana Mihajlović\nOtvoren rekonstruisani put Krepoljin–Žagubica\nDatum objave: 25.09.2017. - 12:00:41\nBEOGRAD - Rekonstruisani put od Žagubice do Krepoljina dug 22,6 kilmetara otvoren je za saobraćaj u prisustvu predsednika Srbije Aleksandra Vučića. Nastavićemo sa izgradnjom najmodernijih puteva u celoj zemlji, time pokazujemo da nema građana prvog i drugog reda, rekao je predsednik.\nPut je svečano otvoren na Trgu oslobođenja u centru Žagubice, a pored predsednika Srbije otvaranju je prisustvovala i potpredsednica vlade i ministarka građevinarstva, saobraćaja i infrastrukture Zorana Mihajlović.\nAleksandar Vučić je poručio da će se nastaviti sa izgradnjom najmodernijih puteva u celoj zemlji i da se time pokazuje da nema građana prvog i drugog reda u Srbiji.\n"Vreme je da pokažemo poštovanje prema narodu na istoku i neću da prihvatim kao predsednik Srbije tu podelu, na one koji kažu ulažite u centar, Beograd, Novi Sad, Niš, a svi ostali su građani drugog reda. Niste građani drugog reda, imaćete najmodernije puteve, jer nikakvu razliku ne pravimo", poručio je Vučić u obraćaju građanima.\nPredsednik je rekao da se u istok zemlje nije ulagalo poslednjih nekoliko decenija i da će u Žagubicu doći jedan mali investitor, kako bi ljudi u tom kraju imali siguran posao.\n"Svako ovde ima rođaka u Italiji, Austriji, Francuskoj, Nemačkoj... Hoćemo da se i deo tih ljudi vrati i da ljudi ovde ostanu da žive", rekao je Vučić.\nKako je dodao, ulaganje u istok po prvi put posle dugo vremena je moguće ne samo zbog drugačijeg odnosa, već i zbog toga što ima novca u budžetu.\nOn je zahvalio građanima tog dela Srbije što su verovali u reforme i poručio da će uskoro imati najveće plate i penzije veće nego ikad.\nPredsednik Srbije je rekao da je želja i namera ne samo da ljudi ostanu već i da se oni koji su otišli vrate, uz podsećanje da je Homolje platilo visoku cenu za slobodu Srbije i da su ljudi koji ovde žive zaslužili dužno poštovanje.\nRekao je da je stoga i doneta odluka da se gradi ovaj put ali i obećao i druge puteve kao i proširenje i modernizaciju puta ka Boru dogodine na proleće.\nVučić je rekao i da je ranije obilazio ovaj kraj, da je tom prilikom svratio i kod jednog domaćina u Tršku, gde su ga lepo dočekali, ali i pitali se kako to da ga ne prate kamere. Kako je rekao nastaviće to da radi i nadalje.\nPredsednik Srbije je stanovnicima Homolja poručio da će imati najmodernije puteve i da se razgovara sa mnogim investitorima oko ulaganja u ovaj kraj i napomenuo da će se raditi i na Dunavskoj magistrali. Vučić je Homoljčanima zahvalio još jednom na pomoći i podršci, na tome što su verovali da samo oni koji sprovode teške mere i rešenja mogu i ostvariti rezultate, a da od onih koji obećavaju laka rešenja nema ništa.\nMinistarka Mihajlović je rekla da je rekonstrukcija puta koštala 380 miliona dinara i da je urađena prvi put posle 30 godina.\n"Nećemo na tome stati, nastavićemo da gradimo i rekonstruišemo puteve u ovom delu zemlju", poručila je Mihajlovićeva.\nPodsetila je da je u prethodne tri godine izgrađeno oko 200 kilometara auto-puta i naglasila da će se pored izgradnje auto-puta pažnja posvetiti i izgradnji manjih puteva pošto ne živi svako pored auto-puta.\nMihajlovićeva je rekla da će se raditi na obnovi i gradnji puteva u celoj Srbiji i da je to veoma važno za privredni razvoj, privlačenje investitora, kao i razvoj turizma.\nPotpredsdenica vlade je istakla da tako možemo da zadržimo mlade u ovom delu Srbije, da tu ostanu i formiraju svoje porodice.\nPredsednik opštine Žagubica Safet Pavlović je rekao da je put Krepoljin–Žagubica najvažnija saobraćajnica za tu opštinu s obzirom na to da je povezuje sa Koridorom 10 i Koridorom 7, odnosno rekom Dunav.\nOčekuje da će zbog boljeg puta biti i više investitora i da će se taj deo Srbije brže razvijati. Pavlović je istakao da će moderan put olakšati i putovanje od Žagubice prema Beogradu .\nPredsednik opštine zahvalio se predsedniku Srbije Aleksandru Vučiću jer je u tom delu Srbije izgrađeno više puteva nego u proteklih 50 godina.\nFirma "Štrabag" je izvodila radove duž cele trase, koji su počeli trećeg aprila ove godine, a pored asfalterskih radova uređeni su i kanali za odvodnjavanje i sanirana potencijalna klizišta.\nPredsednik Srbije će, posle Žagubice, u Krepoljinu posetiti Osnovnu školu "Jovan Šerbanović".\nInače danas se održava i svečana sednica skupštine opštine povodom Dana opštine, a odbornici skupštine te opštine Povelju počasnog građanina Žagubice dodelili su predsedniku Srbije Aleksandru Vučiću.\nLONDON - Telekomunikacijske mreže Ujedinjenog Kraljevstva nalaze se pod potencijalnom prijetnjom od cyber-napada, a sve zbog korištenja opreme kineskog proizvođača Huawei, zaključak je izvještaja odbora britanske vlade, HCSEC.\nI jedna kineska kompanija na tenderu za RTB Bor\nOtvaranje dionice autoputa Banja Luka-Prnjavor početkom septembra


Projektovanje izrada i montaža štandova Beograd Srbija\nBALKAN ŠTAND DOO\nBulevar Vojvode MIšića 14 , 11030 BEOGRAD, ČUKARICA\nProjektovanje izrada i montaža štandova Beograd Srbija |\nBALKAN ŠTAND DOO osnovano je 2008. godine u Beogradu. Naša adresa je Bulevar Vojvode MIšića 1.\nNaša osnovna delatnost je projektovanje, izrada i montaža štandova širom Srbije.\nBavimo se projektovanjem, izgradnjom, uređenjem i opremanjem sajamskog i izložbenog prostora u Srbiji i Eu.\nIznajmljivanje: nameštaja, audio i video opreme, rasvete i opreme\nVerujem da je ukoliko Vi budete zadovoljnim, mi ćemo biti uspešni!\nZa više informacija pogledajte našu veb stranicu ili nas posetite u Bulevaru Vojvode MIšića 14 na beogradskom sajmu (hala 5).


Onlajn časovi: Moda i lepota - Kampster\nAko je moda vaš stil života, želite da pratite trendove i naučite da stilizujete i negujete sebe i druge, odaberite svog predavača iz oblasti Moda i lepota.\nPredavači za Moda i lepota\nOvaj kurs je prvenstveno namenjen onima koji žele da nauče kako da šminkaju sebe . U toku kursa naučićete : -kako da pripremimo lice pre šminkanja -higijena i vrste četkica -izbor odgovarajućeg prajmera -izbor odgovarajućeg pudera po tipu kože -pravilno nanošenje rumenila i bronzera prema obliku lica -highlighting -posvetljivanje lica i nanos...\nZdravo svimaZovem se Dragana i želela bih ovim putem da pomognem svima zainteresovanima da savladaju prve korake u šivenju, kao i da pomognem onima koji već imaju neko znanje iz ove oblasti, ali su trenutno 'zaglavili' u nekoj nerešivoj situaciji. Na mojim časovima moći ćete da naučite osnove šivenja i krojenja, kako da pravilno udenete konac u šivaću maš...\nNaucite osnove nege koze Vas i Vase dece, borba sa specificnim satanjima koze (ekcem, dermatitis, alergija, decija koza, akne, rozacea). Iskoristite ovu edukaciju kao privatno savetovaliste za potrebe Vase koze i zaobidjite nestrucne savete sa socijalnih mreza i videa na netu. Bavim se i pisanjem strucnih sastava na temu kozmetike i dermatologije vec par godina, pa se nadam da ce Vam moje is...


Wizz Air od sada i iz Crne Gore - TU Magazin\nWizz Air od sada i iz Crne Gore\nBy redakcija on\t Aug 21, 2016 VESTI\nLow-cost avio kompanija Wizz Airu počela je sa letovima iz Crne Gore. Prvi let Wizz Air-a sa podgoričkog aerodroma će biti do Milana (Bergamo). Ova linija već se pokazala kao veoma popularna – sva mesta su već rasprodata nekoliko dana pre leta.\nZajedno sa linijom ka Milanu (Bergamo), Wizz Air će počeo sa letovima za Memingen u Nemačkoj. Obe nove linije WIZZ-a će se obavljati dva puta nedeljno, a karte su već u prodaji preko sajta wizzair.com po cenama već od 19,99 evra.\nSa dodatkom Podgorice u svojoj rastućoj mreži linija, Wizz Air može da ponudi preko 450 linija povezujući 124 destinacije u 38 zemalja omogućivši milionima putnika pristup pouzdanom avio saobraćaju.\nTamara Valoa (Tamara Vallois), direktorka službe za odnose sa javnošću Wizz Air-a je izjavila: “Radosni smo što danas proslavljamo prvi let na prvoj liniji WIZZ-a iz Podgorice do Milana (Bergamo). Uz cene već od 19,99 evra očekujemo da će ova usluga podstaći veći broj inostranih turista da posete Crnu Goru. Sigurni smo i da će sa druge strane putnici iz Crne Gore sa radošću prihvatiti naše niske cene do Italije. Osim do Milana (Bergamo), WIZZ će povezati Crnu Goru i sa Nemačkom, i to linijom od Podgorice do Memingena koja će startovati sutra. Radujemo se velikom broju zadovoljnih putnika i plodonosnoj saradnji sa podgoričkim aerodromom”


KCNA: Cilj vježbi J. Koreje i SAD je napad na S.Koreju - BIGportal.ba\n17 Avgusta, 2019 17 Avgusta, 2019 042\n“Dobro je poznata činjenica da su SAD i južnokorejske vlasti, tokom proteklih decenija, postali vešti u sposobnostima za vodjenje rata, stalno menjajući i dopunjujući operativne planove svih opisa, koji pretpostavljaju iznenadan prevetivni napad na Severnu Koreju”, navodi se u potpisanom komentaru te državne agencije Severne Koreje.\nU komentaru se dodaje da se svrha vojnih vežbi, za koje se navodi da su usmerene protiv Severne Koreje, nije promenila, prenosi južnokrejska agencija Jonhap. Agencija je, takođe, kritikovala SAD zbog, kako je navela, kršenja sporazuma o denuklearizaciji, koji je postignut na istorijskom samitu predsednika SAD Donalda Trampa i severnokorejskog lidera Kim Džong-una u SIngapuru u junu 2018. godine.\n“Nijedan zakon ne predviđa da jedna strana može da odustane od obaveza i da samo mi moramo da ih ispunimo.. SAD bi trebalo da imaju na umu da upozorenja, koja ponavljamo, nisu prazna priča”, poručila je agencija.\n“Pravi odgovor na uklanjanje svih potencijalnih i direktnih pretnja po bezbednost naše države je stalni razvoj moćnih fizičkih sredstava i njihovo raspoređivanje za stvarni rat”, poručuje se u komentaru.\nSeverna Koreja protestovala je protiv održavanja zajedničkih vojnih vežbi Južne Koreje i SAD, koje su počele prošle nedelje, nazivajući ih “probom za rat”.


MjuzNews | Vesti iz sveta muzike - Sarajevski sastav Divanhana 1. marta na Kolarcu - Koncerti, svirke i nastupi\nfoto: Promo photo, official web site\nSarajevski sastav Divanhana 1. marta na Kolarcu\nSevdah u novom ruhu\nSve popularniji sarajevski sastav Divanhana koji izvodi sevdalinke ponovo će gostovati u Beogradu, ovoga puta u Dvorani Kolarčeve Zadužbine, 1. marta 2016.\nOvim koncertom Divanhana započinje evropsku turneju, kojim promovišu svoj novi album “Zukva”. Album je nedavno za exYu prostor objavio Multimedia Music, a za svetsko tržište ga objavljuje engleski ARC Music, najagilniji izavač etno muzike. Sa ovog izdanja već se rado slušaju pesme ”Oj Safete, Sajo, Sarajlijo”, “Da sam ptica”, “Ciganka sam mala” i druge poznate sevdalinke i pesme sa Balkana.\nTokom turneje u martu i aprilu Sarajlije će održati čak 15 koncerata u Evropi i obići neke od muzičkih metropola poput Beča, Ciriha, Frankfurta i Berlina. Publika će tokom turneje imati priliku da upozna novu, mladu pevačicu Naidu Čatić, koja se bendu priključila prošlog leta, dajući šarm i novu energiju na sceni.\nDivanhana izvodi tradicionalnu muziku u novim aranžmanima koji su nastali uz uticaj jazz, pop i klasične muzike 20. veka. Namera benda je negovanje i prezentovanje ne samo urbane tradicionalne muzike Bosne i Hercegovine, već i tradicionalne muzike zemalja Balkana, sa posebnim i pažlijivim osvrtom na sevdalinku.\nTeofilovići i Miroslav Tadić 10. novembra na Kolarcu\nVasilisa na Kolarcu 24. maja


RTS :: RTS preneo pravo javnog prenošenja utakmica Beogradskoj kulturnoj mreži\nNajnovije RTS preneo pravo javnog prenošenja utakmica Beogradskoj kulturnoj mreži\nRTS preneo pravo javnog prenošenja utakmica Beogradskoj kulturnoj mreži\nsreda, 13. jun 2018, 07:57 -> 10:54\nRTS je na osnovu saglasnosti FIFA, preneo pravo za javno prikazivanje Beogradskoj kulturnoj mreži DOO Beograd i po tom osnovu Beogradska kulturna mreža je jedini nosilac prava na javno prikazivanje na teritoriji Srbije i jedina ovlašćena da koristi televizijski signal RTS koji se odnosi na prenos svih utakmica sa Svetskog prvenstva u Rusiji.\nJavna medijska ustanova Radio Televizija Srbije stekla je od FIFA i jedini je nosilac prava na direktnim prenosima i emitovanju snimaka, kao i prava za javno prikazivanje svih utakmica i pratećeg programa u okviru Svetskog prvenstva u fudbalu koje se održava u Rusiji u periodu od 14. juna do 15. jula ove godine, saopštila je Javna medijska ustanova.\nBeogradska kulturna mreža organizuje javno prikazivanje uz podršku Grada Beograda na Trgu Nikole Pašića.\n"Upozoravamo da svako javno prikazivanje koje nije u skladu sa gornjim navodima kao ni sa pravilnikom FIFA koji se odnosi na javno prikazivanje utakmica sa Svetskog prvenstva u fudbalu ima za posledicu zloupotrebu prava na javno prikazivanje koja rezultuje nanošenjem štete FIFA, RTS-u i organizatoru javnog prikazivanja - Beogradskoj kuturnoj mreži", ističe se u saopštenju.\nKako se navodi u komercijalna javna prikazivanja spadaju sva ona koja uključuju: a) plaćanje bilo kakve naknade za ulaz; i/ili b) sponzorstvo ili druga komercijalna prava na i u vezi sa događajem javnog prikazivanja; i/ili v) stvaranje prihoda ili bilo koju drugu komercijalnu nameru/materijalnu korist od samog organizovanja javnog prikazivanja.\nFIFA kao primer smatra zabranjenim i povezivanja naziva događaja "2018 FIFA WORLD CUPTM" - Svetsko prvenstvo u fudbalu 2018, u vezi sa bilo kojim od sledećih mesta: tržni centri, lanac ugostiteljskih objekata, maloprodajni objekti jedne sportske robne marke, lanac hotela.


Izvor: Radio 021, 02.Sep.2019, 12:31\nKineski turisti su prvi put na prvom mestu, kada su u pitanju dolasci stranih turista u Srbiju, rekao je ministar turizma Rasim Ljajić.\n"Istovremeno, gosti iz Kine su na drugom mestu po broju ostvarenih noćenja, >> Pročitaj celu vest na sajtu Radio 021 << sa ukupno 135.386 noćenja u Srbiji, što je rast od čak 51 odsto. Prema ovom parametru, na prvom mestu su i dalje turisti iz Bosne i Hercegovine sa nešto više od 160.000 noćenja", naveo je Ljajić.\nLjajić je rekao i da je, sudeći prema rezultatima turističkog prometa za period januar-jul, došlo do promene u strukturi emotivnih tržišta, pa je među pet država sa najvećim brojem dolazaka, od bivših jugoslovenskih republika mesto zadržala samo Bosna i Hercegovina, a ostale pozicije zauzimaju Turska na 3. mestu, Nemačka na 4. i Bugarska na 5. mestu.\n"Važno je istaći i da turisti iz Ruske Federacije po broju noćenja beleže rast od čak 40 odsto i ovo će, prema svemu sudeći, biti rekordna godina kada je reč o gostima iz Rusije", kazao je Ljajić, dodavši da su ruski turisti ostvarili ukupno 113.830 noćenja za prvih sedam meseci.\nInače, u periodu januar-jul ove godine, zaključio je Ljajić, u Srbiji je boravilo 2.042.667 turista, što je rast od 5,4 odsto u odnosu na isti period prošle godine. Od toga, domaći turisti činili su 52 odsto u ukupnom broju dolazaka, a strani 48 odsto.\nRTV Pink: Ljajić: Kineski turisti na prvom mestu po broju dolazaka u Srbiju\nBlic: VIŠE OD 73.000 KINESKIH TURISTA U SRBIJI Rapidan rast i poseta iz Rusije\nSEEbiz.eu: Kinezi najbrojniji turisti u Srbiji


"Sudije raspoložene da se integrišu, ne znaju detalje sporazuma ali ne žele da ugroze svoju egzistenciju" | KoSSev\n"Sudije raspoložene da se integrišu, ne znaju detalje sporazuma ali ne žele da ugroze svoju egzistenciju"\nPetak 08. april 2016, 09:00\nZaposleni u sudovima na Severu Kosova koji još uvek funkcionišu u okviru sistema Republike Srbije, "raspoloženi su da se integrišu" u kosovski sistem i da već jednom zaživi "jedinstveno pravosuđe", kazala je juče u Severnoj Mitrovici sudija Osnovnog suda Jelena Krivokapić. Krivokapićeva, međutim, nije optimista da će "integrisano pravosuđe" zaživeti do septembra ove godine, dok, sa druge strane, glavni tužilac Tužilaštva u Vučitrnu Šućri Sulja smatra da će "jedinstveno tužilaštvo" početi da funkcioniše od 1. septembra. Na jučerašnjoj konferenciji o radu pravosuđa na Severu i procesu integracije koju je organizovala nevladina organizacija "Centar za zastupanje demokratske kulture", pored Krivokapićeve i Sulje, govorio je i predsednik nevećinskog Odbora advokatske komore Kosova i advokat, Ljubomir Pantović.\n"Naše oči su bile uperene u Beograd, Prištinu i međunarodnu zajednicu. Jednostavno, mi nismo bili u situaciji da odlučujemo o bilo čemu. Činjenica je da politički dogovor obavezuje i nas sudije," kazala je Krivokapićeva u svom uvodnom izlaganju.\nNe znamo detalje sporazuma ali niko ne želi da ugrozi svoju egzistenciju\n"Mi ne znamo detalje sporazuma, ali niko ne želi da ugrozi svoju egistenciju. Mi koji živimo i nameravamo da ostanemo na Kosovu. nemamo drugi izbor, nego da prihvatimo da se integrišemo. Pričam u množini, u ime svih kolega," dodala je sudija Krivokapić.\nKrivokapić takođe smatra da će integracija biti "uspešan proces", ali i da "postoji neizvesnost" po pitanju vremena, jer, kako je kazala, niko ne zna i kada će se proces integracije završiti.\nNa pitanje da li je očekuje da će se to desiti do početka septembra ove godine, Krivokapić je kazala:\n"Mi smo već propustili dva septembra. Mislim da nema mogućnosti da integrisano pravosuđe počne da radi od 1. septembra."\nPantović: Sedam advokata na Severu efektivno radi\nI advokat Ljubomir Pantović, takođe, smatra da je nerealno očekivati da sudovi na Severu počnu da rade od septembra.\n"Prvi septembar je sutra, a veliki je posao izgraditi jedno tužilaštvo i napraviti kompilaciju između tužilaca Srba i Albanaca, ima tu dosta tehničkih stvari i puno posla. To će potrajati i do kraja godine, ako ne i duže," rekao je Pantović.\nGovoreći o advokaturi, Pantović je kazao postoji svega sedam advokata na Severu Kosova.\n"Ukupno sedam advokata efektivno radi na Severu. Od toga, Srba je petoro, dvojica su Albanci, i ovo je više nego nedovoljno da advokatura ispuni svoju funkciju," dodao je on.\nSulja: Osnovno tužilaštvo od septembra\nSa druge strane, glavni tužilac Tužilaštva u Mitrovici, sa sedištem u Vučitrnu, Šućri Sulja, smatra da je realno da je "jedinstveno tužilaštvo" počne da funkcioniše 1. septembra ove godine.\n"Nadam se da ćemo u septembru početi da funkcionišemo kao jedinstveno tužilaštvo, informacije su te, možda nisu tačne, jer ja nisam deo pregovora, ali su informacije da se počne negde oko 1. septembra - nakon okončanja konkursa za pomoćno osoblje," rekao je Sulja.\nSulja je dodao da će integrisano tužilaštvo imati sedište u Bošnjačkoj mahali u Severnoj Mitrovici, ali i da još uvek nisu obezbedili prostor za kojim tragaju, te i da se nada da će to pitanje biti rešeno ubrzo.\nSporazum o pravosuđu i integraciji srpskih tužilaca, sudija i sudskog osoblja u kosovski pravosudni sistem potpisan je 10. februara 2015. Sudski, odnosno Tužilački savet Kosova objavili su, krajem marta, konkurse za integraciju srpskih sudija, odnosno tužilaca i administrativnog osoblja. Sudski savet Kosova raspisao je konkurs za 14 sudija i 115 radnika administracije, dok je Tužilački savet to učinio za 6 tužilaca i 34 administrativna radnika.


RRC u starom formatu\n07/08/2014 by Goran Porobic\nRegionalno ragbi prvenstvo Regional Rugby Championship u sezoni 2014/2015 će se nastaviti u dosadašnjem obliku takmičenja u kom će nastupati najbolji klubovi iz Mađarske, Hrvatske, Bosne i Srbije. Postoji velika verovatnoća da se priključe timovi iz Slovenije, Austrije i jedna ekipa iz Crne Gore.\nPotvrdu o učešću klubovi treba da pošalju do 15. avgusta, a nakon toga će se formirati grupe i predložiti raspored odigravanja utakmica. Propozicije za takmičenje i format bi trebao ostati isti, zavisno od broja ekipa i zemalja koje se prijave.\nU Regionalnom ragbi prvenstvu prošle sezone učestvovali su BRK Crvena Zvezda i RK Pobednik, a ranijih godina se takmičio i RK Partizan. Od naših igrača najviše poena postigli su: Kapor 37, Orlović 31, Nedeljković 17, Martić 15, Živanov 15, Babić 12, Radeka i Ranković po 10 poena.\nŽenski ragbi na Vojnoj akademiji\nReprezentativka Srbije u ragbiju 7, Ana-Marija Škiljo pokrenula je inicijativu za formiranje ženske ekipe u ragbiju 7 na nivou cele Vojske Srbije. Očekuje se da će treninzi krenuti uskoro na terenu Vojne akademije pod trenerskom palicom Miloša Tamburića uz podršku iskusnog trenera ŽRK Beograd, Ljubomira Bukvića.\nRagbi savez Srbije u potpunosti podržava ovu inicijativu i sigurno je da će ona doprineti napretku i razvoju ženskog ragbija u Srbiji pored već veoma dobrih RK Kruševac, RK Partizan i ŽRK Beograd.\nCenovnik ulaznica za RWC 2015\nRagbi savez Srbije objavljuje cenovnik ulaznica za Svetski Kup u ragbiju 2015 godine i ovo je odlična šansa za sve članove saveza da dođu do karata jer ih na slobodnom tržištu nema za atraktivnije utakmice. Prednost u naručivanju imaće aktivni članovi i pojedinci tokom tekuće godine. Zainteresovani mogu da se obrate na zvaničnu e-mail adresu RSS-a.


Tržište rada u Požarevcu i okrugu – Te2 Media\nU Golupcu najveće žarište, od Požarevca situacija trenutno lošija još...\nTržište rada u Požarevcu i okrugu\nU poslednjih godinu dana najveći priliv nezaposlenih na evidenciju Nacionalne službe za zapošljavanje dogodio se u periodu između januara i aprila.\nU braničevskom okrugu se samo u martu ove godine prijavilo 827 ljudi, što je 2,3 puta više prijavljenih nego u avgustu koji je prema statistici bio mesec sa najnižim brojem upisa na evidenciju u 2021.godini.\nOd aprila, kada je evidentiran i najveći broj nezaposlenih od 8.586 lica, broj ljudi na evidenciji postepeno se smanjuje iz meseca u mesec.\nMeđutim, prema poslednjem statističkom prikazu za avgust broj nezaposlenih i dalje je viši nego na kraju prošle godine, kao i u odnosu na avgust 2020. Dok je u odnosu na jul na evidenciji bilo 334 građana manje, broj evidentiranih nezaposlenih je na nivou okruga za 650 ljudi bio viši nego u avgustu prošle godine.\nPeriod sa najvećim brojem nezaposlenih na evidenciji u Gradu Požarevcu bio je između marta i juna. Samo u martu i aprilu na evidenciju u Gradu Požarevcu se prijavilo 837 osoba, ali je zanimljivo i da je upravo u tim mesecima najviše odjavljenih sa evidencije bilo zaposleno, ukupno 303 ljudi, iako je broj iskazanih potreba za radnicima bio relativno skroman – 47 za oba meseca.\nNa primer, u odnosu na jul, u avgustu se broj nezaposlenih na evidenciji u okrugu smanjio za 334 lica, od kojih je zaposlenih 205, dok je prijavljenih potreba za zapošljavanjem bilo 159.\nInače, u proseku najveći broj tražilaca posla ima od 45 do 49 godina, a na evidenciji je po trajanju nezaposlenosti najviše onih koji na posao čekaju od 1 do 2 godine.\nAko može da se govori o trendovima na osnovu statističkih pokazatelja u poslednje tri godine, očekuje se da će broj nezaposlenih na evidenciji NSZ u okrugu gotovo sigurno nastaviti da opada do oktobra.\nGolubac namerava da bez naknade ustupi zemljište za izgradnju hotelskog kompleksa\nOvo su prosečne neto plate funkcionera, šefova, odbornika\nU Bulevaru nova stambena zgrada, a prema projektu trebalo bi da ima 15 stanova\nOd srede 50 € na računu


"Verujem da se neće ponovo desiti ono što se desilo u prošloj trci. To nije bilo u redu i nije bio pravi trenutak da se to desi", rekao je Masa u Bahreinu, pred sledeću trku Formule 1.\nMasina neposlušnost u tek drugoj trci za tim u koji je prešao iz Ferarija navela je mnoge da pomisle da će se sada stvoriti jaz između njega i timskih funkcionera ili Botasa.\n"Mislim da nisam pokvario odnose. Tim se prvi izvinio", rekao je Masa.\nVozač je dodao da mu je bilo zanimljivo što je formulacija naređenja, koje je moglo da se čuje u živom prenosu, bila gotovo ista onoj iz 2010. godine, kada mu je naređeno da propusti Fernanda Alonsa.\nFerari je tada žestoko kažnjen, jer su takva naređenja bila zabranjena, ali su sada dozovljena.\n"Naređenja tima su deo našeg sporta i treba to da budu, ali samo onda kada je potrebno. I nisam se pozivao na svoj status. Nikada nisam tražio da budem prvi vozač, u timu treba da vlada jednakost", rekao je Masa.


BTC $43.083 -0,11%\nBNB $495 +0,34%\nXRP $0,78 +0,27%\nNajveći bežični operater u Južnoj Koreji, SK Telekom, partner je sa petom najvećom telekomunikacijskom firmom, Dojč Telekom, kako bi razvili rješenje za identifikaciju zasnovano na blokčeinu.\nNajveći bežični operater u Južnoj Koreji, SK Telekom (SKT), pokreće saradnju sa petom najvećom svetskom telekomunikacionom kompanijom, nemačkim Dojč Telekomom, kako bi razvio rešenje za mobilnu identifikaciju zasnovanu na blokčeinu. Prema saopštenju za štampu SKT-a 21. februara.\nMemorandum o razumevanju između dve kompanije će biti formalizovano tokom Svetskog kongresa za mobilne uređaje (MVC) 2019, koji počinje 25. februara u Barseloni, u Španiji.\nSaradnja će se odvijati u sklopu SKT-a i jedinice za istraživanje i razvoj Dojč Telekoma, T-Labs, koje će razviti komercijalizovano mobilno rešenje mobilnog identiteta koje može da se koristiti za aplikacije kao što su kontrola pristupa, poslovanje i ugovori.\nKompanija SKT je prenela lokalnoj novinskoj agenciji Korea Times da veruje da će digitalna identifikacija zasnovana na blokčeinu značajno da pojednostavi i obezbedi proces verifikacije ličnih podataka. Oh Se-hiun, koji je na čelu SKT-ove jedinice za blokčein, dodaje:\n"Mobilna blokčein identifikacija može da se koristiti u različitim oblastima, uključujući prijave i na mreži i u kancelarijama. Počevši od najnovije saradnje, dodatno ćemo podstaći inovacije u informacionim i komunikacionim tehnologijama."\nSKT je naglasio da mnoge postojeće e-trgovine i druge interakcije zasnovane na vebu zahtevaju od korisnika da otkriju lične podatke - kao što su datum rođenja i broj telefona - čija cirkulacija kasnije izbegava njihovu kontrolu.\nU enkriptovanom blokčein sistemu, takvo otkrivanje bi bilo nepotrebno, što bi omogućilo autonomnije i bezbednije upravljanje osetljivim informacijama. SKT je novinarima preneo da bi rešenja za identifikaciju mogla na kraju da zamene vladine dokumente, uključujući i pasoše.\nNamera je da demonstriraju svoje zajedničko rešenje tokom MWC 2019, korejska\ni nemačka kompanija navode da očekuju da će se putnici iz obe zemlje suočiti sa manje problema prilikom korišćenja ovog sistema za potvrdu identiteta.\nKao što je objavljeno, Dojč Telekom nedavno se pridružio Linux blokčein projektu Hyperledger, koji koriste mnoge kompanije usmerene na preduzeća, kao što je IBM.\nSKT je ranije učestvovao u blokčein ekonomiji tako što je podržao korejsku kripto berzu Upbit, kao i lansiranje blokčein usluge upravljanja imovinom i blokčein platformu za podršku u aprilu 2018. godine.


KCCG: Otišlo 11 ljekara – Plus Radio\nHome / Društvo / KCCG: Otišlo 11 ljekara\nKCCG: Otišlo 11 ljekara\nBy Plus Radio on 13/10/2017 Vrijeme: 08:30\nIz Kliničkog centra Crne Gore (KCCG) saopšteno je Danu da je ove godine 11 ljekara napustilo tu ustanovu, od kojih četvoro po osnovu sticanja prava na starosnu penziju.\n„Koristimo ovu priliku da još jednom podsjetimo crnogorsku javnost da nije novost da pojedinci svih profila, samim tim i ljekari, traže zaposlenje tamo gdje im najviše odgovara. Motivi su različiti, a najčešće su u pitanju materijalna sredstva“, saopštio je KCCG.\nOdlazak ljekara iz KCCG ili Crne Gore nije, kako su istakli, nešto što se samo sada dešava.\n„Ukoliko se detaljnije bavite ovim pitanjem, vidjećete da su crnogorski ljekari decenijama unazad svoje radno angažovanje ostvarili u zdravstvenim ustanovama, najčešće u okruženju, zatim EU, kao i u dalekoj Americi. Menadžment naše ustanove veliku pažnju posvećuje stručnom kadru i preduzima niz aktivnosti iz svoje nadležnosti da poboljša, ne samo uslove rada, već i materijalni status svih zaposlenih“, ističu iz KCCG.\n← Previous Story PODGORICA: U požaru izgorjela dva automobila\nNext Story → DPS Petnjica: Kokarde su kod Demokrata


Becic: Spreman sam da se izvinim ako URA ne bude sa DPS\nTanjug 6. februara 2022. 18:00\nPODGORICA – Predsednik Demokratske Crne Gore i predsednik parlamenta Crne Gore Aleksa Bečić poručio je funkcionerima Građanskog pokreta URA da je spreman da se u ime partije javno izvini celoj Crnoj Gori za sve što su njegove kolege izjavile, kada javno daju obećanje građanima da njihov izbor neće biti formiranje skupštinske većine sa DPS-om.\n„DPS-u, podnosiocu predloga za moje razrešenje, koji vas je nazivao izdajnicima i bitangama, niste tražili izvinjenje kada ste najavili da ste spremni da sa njima cinite skupštinsku vecinu. Mi iz Demokrata nismo tražili izvinjenje za informerske gadosti, teške optužbe i licne uvrede poput bolesni umovi, fašisti i mnoge druge koje mi je ispod nivoa čak i navoditi, a koje ste izneli na moj i račun mojih kolega, već smo bez bilo kakvog premišljanja glasali protiv razrešenja potpredsednika vlade Abazovica“, napsao je on u saopštneju.\nBečić navodi da ikao on nije izrekao nijednu uvredu na račun bilo koga spreman je sveda oprosti i da se u ime partije javno izvini celoj Crnoj Gori za sve što su njegove kolege izjavile.\nOn je naveo da će to učiniti kada daju javno obaćanje građanima Crne Gore da njihov dogovor neće biti formiranje skupštinske većine sa DPS-om, već isključivo dogovor unutar parlamentarne većine i manjinskih partija ili novi izbori.\n„To vaše javno obecanje i na kraju odluka da ne podete sa DPS-om, će biti dokaz da moje kolege nisu bile u pravu“, navodi se u saopštenju Bečića.\nGrađanski pokret URA zatražio je ranije danas od predsednika Skupštine Crne Gore Alekse Bečića da kaže da li stoji iza optužbi svojih partijskih kolega na račun URA.\nOd nejgovog odgovora će zavisiti da li će taj pokret glasati za njegovu smenu, izjavio je izvršni direktor URA Zoran Mikić.


Moskva poziva Severnu Koreju da se smiri - 08.06.2017, Sputnik Srbija\nMoskva poziva Severnu Koreju da se smiri\nMoskva duboko brinu učestala testiranja u Severnoj Koreji, ovakvi koraci pogoršavaju situaciju u regionu, izjavila je zvanična predstavnica Ministarstva... 08.06.2017, Sputnik Srbija\nMoskvi je bolje da se pridruži Severnoj Koreji sa učestalim probama, a da pozovete nato kriminalce da se smire!\n10:03 08.06.2017 (Osveženo: 10:36 08.06.2017)\nMoskva duboko brinu učestala testiranja u Severnoj Koreji, ovakvi koraci pogoršavaju situaciju u regionu, izjavila je zvanična predstavnica Ministarstva inostranih poslova Rusije Marija Zaharova.\n„Pažljivo pratimo razvoj situacije na Korejskom poluostrvu. Duboku zabrinutost izazivaju raketna testiranja Severne Koreje koja su poslednje vreme sve učestalija — izvedena su 28. aprila, 13, 21. i 29. maja. Smatramo da ovakvi koraci samo pogoršavaju napetost u regionu“, izjavila je Zaharova na nedeljnom brifingu.\nOna je potvrdila spremnost Rusije na „zajednički rad na rešavanju nuklearnih i drugih problema Korejskog poluostrva“ i dodala da Rusija „sa zabrinutošću primećuje povećanje vojnog prisustva SAD u severoistočnoj Aziji“.\nJutros je agencija „Ronhap“ javila da je Severna Koreja izvela nekoliko lansiranja krstarećih protivbrodskih raketa sa istočne obale.


ILIRIKA - Berzansko posredovanje\nTržišta kapitala nude nove mogućnosti za rast.\nOtvoriti trgovinski račun\nPosetite jednu od naših poslovnica i pripremite sve što vam je potrebno da počnete da trgujete.\nOmogućavamo vam pristup i poslovanje na domaćoj berzi i svim značajnim tržištima kapitala širom sveta.\nPrijavite se kako biste dobili bilten o novitetima i zaniljivim činjenicama na polju finansija.\nILIRIKA je jedna od najistaknutijih i najaktivnijih brokerskih kuća sa najdužom tradicijom u Sloveniji. Stvaramo mogućnosti za sticanje prihoda na lokalnim i stranim tržištima putem kupovine i prodaje deonica, obveznica i finansijskih instrumenata.\nPovezujemo vas sa svetom investicionih mogućnosti.\nOmogućavamo vam pristup za više od 50 međunarodnih berzi.\nBerzanski broker na vašoj strani.\nPratimo aktivnosti kompanije, tržišta i tržišne uslove i pružamo vam podršku u donošenju odluka, ukoliko je potrebno.\nNedeljni berzanski izveštaj\nNedeljni pregled finansijskih tržišta\nSaveti za investiranje u formi prezentacije finansijskih instrumenata.\nKomentari profesionalaca i lični saveti naših berzanskih brokera.\nPrijavite se da dobijate ILIRIKA bilten\nInvestiranje u tržište kapitala pruža nove mogućnosti za rast. I dok kamatne stope bankarskih depozita padaju i vezivanje vaših sredstava samo vam omogućava da zadržite postojeću vrednost vaših sredstava, tržište finansija nudi mogućnosti za likvidne investicije sa redovnim prihodom od dividendi. ILIRIKA vam nudi veliki izbor mogućnosti za investiranje pod konkurentnim uslovima.\nPostanite investitor, počnite da trgujete.\nOTVORITE TRGOVINSKI RAČUN\nPosetite nas lično u sedištu ILIRIKE, u Knez Mihajlovoj 11–15/V u Beogradu, gde ćemo zajedno proći kroz proceduru sklapanja ugovora i otvaranja računa. Pre početka trgovanja morate da potpišete Ugovor o obavljanju investicionih i drugih usluga.\nvažeći lični dokument (lična karta ili pasoš),\nstrano fizičko lice treba da ima poreski broj (PIB),\npodatak o broju namenskog novčanog računa izdatog od strane banke.\nDomaća pravna lica:\nizvod iz APR, koji nije stariji od 3 meseca,\nporeski broj pravnog lica,\nnamenski novčani račun kod banke za pravno lice,\ndokumentacija, koja dokazuje vlasništvo preko 25% pravnog lica, do konačnog vlasnika fizičkog lica i njegov, važeći lični dokument,\novereno ovlašćenje, ako ugovore ne potpisuje zakonski zastupnik i ovlašćenje za ispostavljanje naloga.\nKlijent uplaćuje novac na svoj namenski novčani račun u banci pre davanja naloga za kupovinu finansijskih instrumenata.\nKomuniciranje po vašem izboru\nVi ste za nas više od klijenta. Mi poštujemo vaše želje i očekivanja, i težimo dugoročnom zadovoljstvu. Možete podneti vašu porudžbinu za kupovinu ili prodaju vaših finansijskih instrumenata na način koji vama najviše odgovara.\nPoverenje je rezultat više od 25 godina iskustva. Zakoračite sa nama u budućnost.\nAkcije predstavljaju vlasničke hartije od vrednosti čijom kupovinom (posedovanjem) se stiče vlasništvo nad delom kapitala akcionarskog društva.\nVlasnik akcija ustvari poseduje deo kapitala preduzeća, i po osnovu veličine svog akcijskog udela ostvaruje pravo na:\nlikvidacioni ostatak u slučaju likvidacije preduzeća.\nAkcije pružaju mogućnost ostvarivanja dobiti na uložena sredstva po dva osnova: po osnovu porasta cene akcija bilo po osnovu dividende koja se distribuira akcionarima ukoliko preduzeće ostvari pozitivan finansijski rezultat.\nŠta su nominalna, knjigovodstvena i tržišna vrednost akcije?\nNominalna vrednost akcije predstavlja novčani iznos po kojoj se emituju akcije i po kojoj se registruju u knigovodstvu preduzeća emitenta. Ovu vrednost, po pravilu, određuje skupština akcionarskog društva. Napomenimo da se u slučaju emitovanja akcija bez nominalne vrednosti, za njihovu nominalnu vrednost po kojoj se evidentiraju u knjigovodstvu preduzeča uzima se postignuta prodajna cena.\nNe postoji zakonska obaveza preduzeća da isplati dividendu. Odluka o isplati dividende donosi se na Skupštini akcionara.\nPostoje sledeći slučajevi:\nUkoliko reinvestira dobit (dokapitalizacija), preduzeće uvećava svoj osnovni kapital, emituje akcije i poziva postojeće akcionare da podignu nove akcije. Ukoliko po isteku roka od godinu dana od dana poslednjeg objavljivanja poziva akcionar ne dođe da podigne svoje akcije, akcionarsko društvo prodaje nepreuzete akcije po zvaničnoj berzanskoj ceni, odnosno po ceni na javnoj licitaciji ako ne postoji berzanska cena - novčana sredstva da prebaci u neraspoređenu dobit.\nBerza je organizovano tržište na kome ovlašćeni berzanski posrednici trguju određenim, standardizovanim tržišnim materijalom, po unapred poznatim pravilima, a sve je propraćeno standardizovanom dokumentacijom.\nBerzanski posrednik (brokersko-dilersko društvo) je pravno lice osnovano po Zakonu o tržištu hartija od vrednosti i drugih finansijskih instrumenata za poslove trgovanja hartijama od vrednosti na organizovanom finansijskom tržištu-berzi. U zavisnosti od načina organizacije berzanskog posrednika, ovlašćena lica za trgovanje berzanskih posrednika mogu nastupati kao:\nKo su glavni učesnici na finansijskom tržištu?\nInvestitor - svaki kupac hartija od vrednosti, pravno ili fizičko lice.\nInstitucionalni investitor - pravna lica čija je osnovna delatnost finansiranje investicija na pr. investicione banke, fondovi, osiguravajuća društva i sl. Navedeni investitori finansiranje projekata vrše kupovinom akcija na primarnom tržištu, a potom ih preprodaju na berzi, kako bi novac uložili u druge projekte.\nŠta je centralni registar hartija od vrednosti?\nCentralni registar, depo i kliring hartija od vrednosti (skraćeno: Centralni registar hartija od vrednosti) je institucija koja vodi jedinstvenu evidenciju zakonitih imalaca hartija od vrednosti i evidenciju o pravima iz tih hartija, kao i o pravima trećih lica na hartijama od vrednosti. Centralni registar hartija od vrednosti obavlja i poslove kliringa i saldiranja transakcija zaključenih sa hartijama od vrednosti, odnosno vrši prenos vlasništva nad hartijama od vrednosti istovremeno sa plaćanjem tako da ne može da se dogodi situacija u kojoj neko proda hartije od vrednosti i ne dobije novac.\nKako se otvara račun u centralnom registru hartija od vrednosti?\nPoslovanje Centralnog registra hartija od vrednosti se bazira na principu indirektnog pristupa, što znači da krajnji korisnici (izdavaoci hartija od vrednosti i vlasnici-imaoci hartija od vrednosti) zaključuju ugovor sa članom Centralnog registra hartija od vrednosti (brokersko-dilerska društva i banke), a oni im pružaju usluge iz nadležnosti Centralnog registra hartija od vrednosti. Te usluge obuhvataju otvaranje i administriranje računa hartija od vrednosti, izdavanje izvoda sa računa, davanje naloga Centralnom registru hartija od vrednosti za sprovođenje željenih radnji u ime svojih klijenata. To znači da vlasnici ne mogu direktno otvoriti račun u Centralnom registru hartija od vrednosti, već to za njih radi jedan od oko 100 članova. Za otvaranje računa je potrebno doneti ličnu kartu ili neku drugu identifikacionu ispravu iz kojih član Centralnog registra hartija od vrednosti unosi informacije u bazu podataka i otvara račun klijentu.\nŠta je ponuda za preuzimanje akcija?\nPonuda za preuzimanje akcija određenog preduzeća predstavlja način da određeno lice, pravno ili fizičko, stekne 25% ili više akcije sa pravom glasa određenog preduzeća. Nakon obaveštavanja, akcionari mogu prodati svoje akcije ponudiocu tako što će iste deponovati na račun deponovanih hartija od vrednosti koji se otvara u Centralnom registru hartija od vrednosti. Ponuda odobrena od strane Komisije za hartije od vrednosti ne može trajati manje od 21 dan, što je dovoljno dug period da svi akcionari koji to žele, deponuju svoje akcije. Ako je ponuda za preuzimanje uspešno završena, obaveštenje o tome se takođe dostavlja svim članovima Centralnog registra hartija od vrednosti.\nKako da dobijem besplatne akcije ako je firma u kojoj radim prodata na tenderu?\nPrema Zakonu o privatizaciji iz 2001 godine po kome je 70% firme prodato putem javnog tendera, definisana je i obaveza da se 15% akcija društvenog (državnog) kapitala deli besplatno bivšim i sadašnjim radnicima srazmerno stažu ostvarenom u toj firmi.\nU jednom od dnevnih listova firma objavljuje Poziv za upis besplatnih akcija u kome je tačno definisan rok za podnošenje prijava za upis (upisnica), način i mesto podnošenja prijava, kao i broj akcija, nominalna vrednost jedne akcije i uslovi koje upisnik mora da ispuni da bi njegova prijava bila prihvaćena.\nNakon prijema upisnica svih zainteresovanih za besplatne akcije, vrši se sabiranje broja akcija iz upisnica i upoređuje sa raspoloživim brojem akcija za podelu.\nObaveštavaju se svi upisnici o broju akcija koje će dobiti besplatno i pozivaju se na potpisivanje ugovora o sticanju besplatnih akcija.\nNakon potpisa ugovora, vrši se upis vlasništva nad akcijama u Centralnom registru i izdaju se potvrde o vlasništvu nad akcijama svim akcionarima.\nMogu li da dobijem još besplatnih akcija po novom zakonu o privatizaciji ukoliko sam dobio određen broj besplatnih akcija za svojih 10 godina staža po zakonu o svojinskoj transformaciji iz 1997.godine, a ostalih 20 godina mi je ostalo neizkoriščeno?\nPrema Zakonu o privatizaciji iz 2001 godine po kome se sada mogu sticati besplatne akcije, definisano je da u raspodeli akcija mogu učestvovati samo bivši i sadašnji radnici određene firme nakon sprovedenog tendera ili aukcije, pod uslovom da svoje pravo na besplatne akcije nisu do sada koristili u nekoj drugoj firmi po starom Zakonu o privatizaciji iz 1997. godine.\nNa osnovu toga, na žalost, Vi nemate pravo na sticanje besplatnih akcija po novom zakonu, bez obzira što niste iskoristili celokupno pravo po ranijem zakonu.\nMoja firma je već delila besplatne akcije, ali jih nisam dobio, da li kako mogu sada da ih dobijem?\nSvaka firma koja je privatizovana po Zakonu o privatizaciji iz 2001. godine bila je dužna da sprovede proceduru podele besplatnih akcija svojim bivšim i sadašnjim radnicima prema godinama staža. Jedan deo te procedure je bio i objavljivanje Javnog poziva za upis besplatnih akcija u jednom dnevnom listu, u kome je firma pozivala sve bivše i sadašnje radnike da se jave za upis besplatnih akcija, čime je ispunjen zakonski uslov za javno oglašavanje upisa besplatnih akcija.\nAko ste propustili rok ostavljen u Javnom pozivu, onda, na žalost, ne možete dobiti besplatne akcije od svoje firme.\nPozovite +381 11 330 10 00


Uslovi Koriscenja Gramno.rs\nSajt Gramno.rs je u vlasnistvu firme Gramno D.o.o Djure Danicica 27 Smederevo 11300 PiB:107390251\nGramno D.o.o može izmeniti ove Uslove u bilo kom trenutku izmenama u ovom tekstu. Trebalo bi da posetite ovu stranicu s vremena na vreme i proverite ažurne Uslove, jer ste njima zakonski vezani. Pojedine odredbe ovih Uslova mogu biti nadjačane eksplicitnim zakonskim aktima ili saopštenjima istaknutim na drugim stranicama ovog sajta.\nSav materijal na Gramno.rs sajtu (u daljem tekstu “Sajt”) je zaštićen autorskim pravima i svaka neovlašćena upotreba može predstavljati kršenje Zakona o autorskom i srodnim pravima, Zakona o žigovima ili drugih zakona iz oblasti intelektualne svojine. Osim ukoliko je drugačije naznačeno na drugom mestu na ovom sajtu, sav sadržaj možete pregledati, kopirati, štampati ili preuzimati isključivo za ličnu, nekomercijalnu upotrebu i u informativne svrhe, pod uslovom da sve naznake o autorskim pravima ili drugim vlasničkim informacijama koji su sadržani u originalnom dokumentu zadržite u svim kopijama. Ne možete menjati sadržaj ovog sajta ni na koji način, niti ga reprodukovati ili javno prikazivati, izvoditi, distribuirati ili na drugi način koristiti u javne ili komercijalne svrhe. Ne uzimajući u obzir prethodno navedeno, bilo koji softver ili drugi materijal dostupan za preuzimanje ili korišćenje preko ovog sajta koji poseduje sopstvene uslove korišćenja ili licenciranja nalazi se pod zaštitom tih uslova. Ukoliko prekršite bilo koji od ovih Uslova, vaša dozvola za upotrebu sajta će biti povučena i bićete obavezni da odmah uništite sve sadržaje koje ste preuzeli ili odštampali. Osim ako je eksplicitno drugačije naznačeno ovde ili na nekoj drugoj stranici ovog sajta, ništa ovde sadržano, bilo izričito, prećutno, odricanjem ili na drugi način, vam ne daje pravo da koristite bilo koji deo intelektualne svojine koju ste pronašli na Sajtu.\nInformacije, proizvodi, materijali i/ili usluge (“sadržaj”) prikazan na ovom sajtu je prikazan “kao takav” bez ikakvih garancija bilo koje vrste. Gramno d.o.o se eksplicitno ograničava do maksimalnog stepena određenog zakonom, od bilo kakve direktne, indirektne statutarne ili bilo koje druge garancije ili zastupništva, uključujući garancije tržišne isplativosti, pogodnosti za određenu svrhu ili poštovanja intelektualnih ili svojinskih prava. Sadržaj čine isključivo informacije opšte prirode, koje nisu namenjene za rešavanje specifičnih situacija ili za neku konkretnu osobu ili entitet, i koje ne predstavljaju profesionalni savet. U maksimalnom stepenu koji zakon dozvoljava, Gramno d.o.o ne daje garancije za tačnost, primenjivost, pouzdanost i kompletnost sadržaja na ovom sajtu, kao ni garanciju neprekidnog rada, pravovremenosti, bezbednosti ili odsustva grešaka. Gramno d.o.o može promeniti sadržaj ovog sajta ili proizvode i cene navedene na sajtu u bilo koje vreme i bez prethodnog upozorenja. Sadržaj na ovom sajtu može biti zastareo, a Gramno d.o.o se ne obavezuje da ga ažurira. sadržaj objavljen na ovom sajtu može se odnositi na proizvode, programe ili usluge koji nisu dostupni u vašoj zemlji. Konsultujte se sa Gramno d.o.o lokalnom kancelarijom u vezi proizvoda, programa ili usluga koje su vam na raspolaganju.\nU maksimalnom stepenu dozvoljenom zakonom, Gramno D.o.o, njegovi dobavljači ili treća lica pomenuta na ovom sajtu ni u kom slučaju neće biti odgovorni za bilo kakvu štetu (uključujući, ali ne i isključivo, direktnu, indirektnu, slučajnu, posledičnu, posebnu štetu, ili takvu koja nastaje usled gubitka profila, gubitka podataka ili prekida poslovnog procesa) koja nastaje kao posledica upotrebe, odlaganja ili nemogućnosti upotrebe, ili rezultata upotrebe ovog sajta, sajtova na koje vode linkovi sa ovog sajta ili sadržaja objavljenog ovde ili na drugim pomenutim sajtovima, bez obzira da li je zasnovana na garanciji, ugovoru ili drugom pravnom sredstvu ili da li je klijent bio obavešten o mogućnosti takve štete. Ukoliko vaša upotreba materijala, informacija ili usluga sa ovog sajta rezultira potrebom za servisiranjem ili popravkom opreme ili podataka, Vi ste odgovorni za nastale troškove.\nSvi nazivi, logotipi, žigovi, zaštitni znaci ili oznake usluga koji se pojavljuju na ovom Sajtu su registrovani zaštitni znaci odgovarajućih kompanija u okviru Gramno D.o.o ili drugih vlasnika. Ne možete koristiti nazive, logotipe, žigove, zaštitne znake ili oznake usluga bez prethodne pismene saglasnosti njihovog punopravnog vlasnika.Sve cene na ovom sajtu iskazane su u dinarima. PDV je uračunat u cenu. Gramno D.o.o maksimalno koristi sve svoje resurse da Vam svi artikli na ovom sajtu budu prikazani sa ispravnim nazivima specifikacija, fotografijama i cenama. Ipak, ne možemo garantovati da su sve navedene informacije i fotografije artikala na ovom sajtu u potpunosti ispravne.\nKorišćenje naših servisa podrazumeva saglasnost korisnika sa svim navedenim na ovoj strani. Gramno D.o.o. se obavezuje da ce se pridržavati svega navedenog, a sve promene uslova postaju važeće tek nakon objavljivanja na ovoj strani.\nSvoju porudžbinu možete platiti direktnom uplatom na račun Gramno D.o.o, uz obavezno navođenje odgovarajućeg poziva na broj koji se generiše prilikom naručivanja. Plaćanje možete izvršiti standardnom uplatnicom u bilo kojoj pošti ili banci, ili putem Interneta ako imate Internet pristup svom računu (web banking)\nIsporuka za sve proizvode je online, i saljemo na vasu email adresu ili sms poruku.


Nakon što je projekat uspešno realizovan, predstavnici slovenačke kompanije IskraTel iz Kranja koja je bila zadužena za telekomunikacije, boravili su u radnoj poseti Željeznicama Republike Srpske i tom prilikom izrazili zadovoljstvo uspešnom realizacijom projekta kao i saradnjom sa Željeznicama Republike Srpske.\nKompanija IskraTel, kao jedan od izvođača na projektu, uspešno je implementirala svoja savremena rešenja za sisteme operativne i administrativne telefonije na IP platformi, IP MPLS mrežu na pružnom pravcu Doboj – Banja Luka, sistem GSM komunikacije između voznog osoblja i dispečera, sistem praćenja vozila putem GPS-a, kao i sistem za obaveštavanje i informisanje putnika.\n-Realizacijom ovog projekta i instalisanjem rešenja koja smo primenili, stekli su se uslovi za dalju nadgradnju i implementaciju novih funkcionalnih sistema za potrebe Željeznica Republike Srpske. Sistem digitalne komunikacije podrazumeva i praćenje parametara pri upravljanju pružnim vozilima, video nadzor na pružnim prelazima, kontrolu vatrodojavnog i protivprovalnog sistema, čime se u značajnoj meri umanjuje potrebna za finansijskim sredstvima za novu potencijalnu investiciju, opravdava se prethodna i uvodi red prilikom uvođenja novih sistema na Željeznicama Republike Srpske – rekao je vršilac dužnosti generalnog direktora Željeznica Republike Srpske Zoran Ilinčić.\nKroz projekat modernizacije sistema signalizacije i telekomunikacija, jedan od značajnih benefita je i saradnja inžinjera iz Željeznica Republike Srpske sa slovenačkim stručnjacima, kao i njihova dodatna edukacija tokom implementacije projekta, naglasio je Ilinčić.\n-Ispred kompanije IskraTel, mi se zahvaljujemo Željeznicama Republike Srpske na ukazanom poverenju, nadamo se i nekoj budućoj saradnji jer se kroz ovaj projekat pokazalo da timovi naših stručnjaka i stručni timovi ispred ŽRS, veoma dobro sarađuju na otklanjanju svih izazova i planiranju nekih budućih projekata. Mi smo veoma zadovoljni implementacijom projekta, konstantno pratimo rad naših sistema u Željeznicama Republike Srpske, sarađujemo sa kolegama i došli smo upravo da uzmemo uvid, zabeležimo i napravimo marketinški film te pokažemo pozitivan primer upotrebe i implementacije kompletnog sistema digitalne komunikacije u Željeznicama Republike Srpske – istakao je Milan Miodragović, kompanija IskraTel iz Kranja.


Foto: Arhiva | Šulić: OHR-u nije dozvoljeno da prisustvuje sjednici Narodne skupštine\nN.N. 09.12.2021 14:27\n"Kancelarija OHR poslala je službi Narodne skupštine obavještenje da će njihov predstavnih prisustvovati sjednici. Napominjem da to nije bio ni zahtjev, ni molba, već obavještenje. Kao predsjedavajući, obavijestio sam ih da im to nije dozvoljeno" rekao je Šulić.\n"S obzirom na činjenicu da u BiH ne postoji visoki predstavnik pa samim tim i njegova kancelarija ne vidim bilo kakav osnov za njeihovo prisustvo posebnoj sjednici. Osim toga, samo obraćanje Narodnoj skupštini u imperativu je nešto što ne mogu prihvatiti", rekao je Šulić.\n"Predstavnici Kancelarije Evropske unije su se obratili Narodnoj skupštini, uz puno uvažavanje, molbom da prisustvuju sjednici i mi smo im to dozvolili. Republika Srpska uvažava Evropsku uniju i spremna je na razgovor sa svima koji uvažavaju Republiku Srpsku. Drago mi je što će predstavnici Kancelarije Evropske unije moći da prisustvuju ovoj važnoj sjednici", naglasio je Šulić.\nDenis Šulić NSRS Narodna skupština


VUČIĆ POSLE PREDSEDNIŠTVA: SNS se ujedinjuje sa Šapićevom strankom! Od petka krećem po selima da zovem ljude na vakcinaciju\nrade jaksic\t 05.05.2021. 16:41h 19:43h\nPredsednik Aleksandar Vučić preneo je da je na današnjoj sednici Predsedništva SNS bilo reči o političkoj situaciji u kojoj se zemlja nalazi, pitanju KiM, kao i o ekonomiji i nastavku vakcinacije.\nURSULA FON DER LAJEN PISALA VUČIĆU: Komisija već radi PUNOM PAROM na projektu modernizacije pruge od Beograda do Makedonije\nPREDSEDNIK VUČIĆ PONOVO O SUPERLIGI SRBIJE: Kako ide borba za opstanak u ligi, bolje ljudi da ne gledaju, ono je SRAMOTA!\nVUČIĆ: Od petka krećemo među građane, po selima, kako bi se povećao broj vakcinisanih!\nVUČIĆ PROTIV KRIMINALACA I TAJKUNA: Dok hodam, postojim i dišem boriću se protiv onih koji su našu zemlju opljačkali\n"Nemojte vi sa N1 da se sekirate, jer ću ja sve da učinim da vi budete zadovoljni. O takvim stvarima se odlučuje na Skupštini stranke, a ne na Predsedništu. Razumem zašto sam opsesija Đilasu i Šolaku. Ja sam mali šraf koji je učestvovao u borbi protiv onih koji su nam opljačkali Srbiju".\n1 / 23 Foto: Nikola Anđić\nPrvi su u sedište SNS na Novom Beogradu, oko 16.30, stigli ministar poljoprivrede, šumarstva i vodoprivrede Branislav Nedimović i ministarka zaštite životne sredine Irena Vujović, zatim i Zoran Đorđević, Boško Ničić i ministarka Marija Obradović...\nELEGANTNIJE OD OVOGA NE MOŽE! Pogledajte kako su SNS dame došle na sednicu Predsedništva FOTO\nfoto: Ana Pauković\nOGLASILA SE PRIŠTINA: Ne možemo da garantujemo uslovno puštanje haških zatvorenika\nMINISTAR MALI ŽESTOKO ODGOVORIO ŠOŠKIĆU: Realnost je daleko od njegove fikcije\nPETKOVIĆ O DIJALOG S PRIŠTINOM: Od pritisaka na Beograd nema ništa, albanski političari nameću rešenja i ultimatume\nAleksandar VučićSNSSrpska napredna strankaPredsedništvoPredsedništvo SNS


Austrijska stranka Zelenih: Moramo podržati ujedinjujuće snage u BiH\n– Integritet i suverenitet Bosne i Hercegovine je centralno pitanje za Austriju i Evropu, te je potrebno reagovati kada član Predsjedništva BiH Milorad Dodik “nacionalističkim provokacijama pokušava posijati nemire u regionu – izjavila je zastupnica u Nacionalnom vijeću parlamenta Austrije, Dr. Ewa Ernst-Dziedzic.\n– Austrija je decenijama posvećena održavanju mira, stabilnosti i sigurnosti u Bosni i Hercegovini i cijeloj regiji. Historijski, ekonomski i, prije svega, kroz lične odnose, usko smo povezani sa multietničkim Zapadnim Balkanom. Nije bez razloga to što Austrija u okviru mirovnog mandata UN-a pruža najveći kontingent vojnika u Bosni i Hercegovini – izjavila je Ewa Ernst-Dziedzic, glasnogovornica Zelenih za vanjsku politiku i ljudska prava, kako navodi austrijski distributer multimedijalnih informacija za štampu APA-OTS.\n– Integritet i suverenitet ove zemlje je centralno austrijsko i evropsko pitanje. To ide uz odgovornost koju moramo preuzeti kada radikalni političar poput Milorada Dodika – srpski člana državnog vrha – nacionalističkim provokacijama pokušava posijati nemire u regionu. Moramo podržati ujedinjujuće snage u Bosni i Hercegovini i ponuditi pouzdane evropske perspektive – rekla je ona.\n– Umjesto da potpaljivačima predaje šibicu, Moskva bi, kao i EU, trebala nastojati da podrži umjerene snage u regionu kako bi spriječila da dođe do novog konklikta u ovoj krhkoj državi – rekla je.


Incidenti iz Bileće i Manjače i dalje tema dana\nU saopćenju iz kabineta ministra obrane BiH, Nikole Radovanovića,daje se kratko pojašnjenje o sadržaju izvještaja koje je uputio ministar obrane RS Milovan Stanković, te daju,također kratke, upute koje dalje korake treba poduzeti ministarstvo obrane RS u rasvjetljavanju incidenata na Manjači i u Bileći.\nIzmeđu ostalog, ministar obrane RS naredio je da 99 regruta za koje je utvrđeno da nisu na odgovarajući način potpisali tekst zakletve ,da zakletvu ponove. Ukoliko neko od ovih lica ni na ponovljenoj ceremoniji ne potpiše tekst zakletve ili ne uloži prigovor savjesti, bit će im prekinuto dalje služenje vojnog roka i preduzete dalje mjere u skladu sa relevantnim zakonima. NADALJE, ministar će Vladi RS predložiti obustavljanje pripreme i pozivanja na obuku, vojnih obveznika generacije august 2005. Istovremeno, državno ministarstvo obrane podsjeća ,u odnosu na pomenuti prijedlog, da su regrutacija i obuka vojnika, shodno Zakonu u obrani BiH, u nadležnosti entitetskih ministarstava. Ministarstvo obrane BiH,očekuje od Ministarstva obrane RS da u narednom periodu u okviru svojih nadležnosti ,nastavi rad na utvrđivanju činjeničnog stanja i odgovornosti pojedinaca u vezi sa predmetnim incidentima.\nU medjuvremenu je visoki predstavnik za BiH Paddy Ashdown,zatražio je danas od Premijera RS Pere Bukejlovića, da bez odlaganja sazove Radnu grupu za Srebrenicu. Razlog ovog zahtijeva leži u zabrinutosti Visokog Predstavnika zbog nesuradnje ministarstava unutarnjih poslova i obrane RS i samim tim, ometanja rada Radne grupe za Srebrenicu.\nMinistarstvo unutarnjih poslova mora do 31 maja dostaviti podatke o nekoliko stotina ljudi koji su se nalazili u Srebrenici u julu 1995, a koji su bili pod direktnom ili indirektnom nadležnosti RS! Radna Grupa mora utvrditi razloge za neadekvatan odgovor Vojske RS,koja nije navela imena osoba razmještenih u jedinicma koje su počinile masakr u Srebrenici.Također,mora biti kompletiran spisak imena osoba koje se povezuju sa masakrom, a koje su trenutno zaposlene u institucijama BiH ili RS-a,koji će biti dostavljen tužiocu BiH i Haškom Tribunalu!


Republika / Vesić optimističan uoči izbora: Siguran sam da će građani doneti pravu odluku i podržati Vučića\nsreda, 4. 3. 2020.| 17:53\nStefan Srbljanović: Velika čast i odgovornost\n- Da li cene to što je infalcija od 11 odsto 2011. u 2019. bila 1,9 odsto, da li žele da Srbija nastavi sa promene, da li žele da raste životni standard? Danas je u Beogradu prosečna plata 633 evra, pre šest godina je bila 465 evra, danas je u Srbiji prosečna plata 500 evbra, a 2012. je bila oko 310 evra - rekao je Vesić.\n- Građani su uvek u pravu. Aposutno sam siguran da će građani doneti pravu odluku, da će podržati listu Aleksandar Vučić - Za našu decu, da će podržati one koji vode ovu zemlju u pravom pravcu - rekao je Vesić.\n- Da li se danas u Srbiji živi bolje nego 2012. godine? Da li oni koji ne vide da se grade putevi, da raste životni standard, da imamo nove investicije, da se smanjila nezaposlenost, da Srbija bolje stoji u međunarodnoj zajednici? Da li ti mogu da vode Srbiju? Na kraju, ono što je najvažnije pitanje - da li Srbiju u kojoj zele da njihova deca žive može da izgradi Aleksandar Vučić ili bilo koji drugi politčar - kaže Vesić.\nSTVARAJU SE OGROMNE GUŽVE: Građani širom Srbije potpisuju listu Aleksandar Vučić - Za našu decu!\nVučiću za rođendan stiže najviše knjiga\nVesti Srbija Goran Vesić Aleksandar Vučić Izbori Izbori u Srbiji Aleksandar Vučić - Za našu decu\nGojković o održavanju izbora: Dokle god imamo ovakvu situaciju, o politici ne razgovaramo!


Istraživanje kompanije Sony pokazuje da je veličina televizora bitna | PC Press\nIstraživanje kompanije Sony pokazuje da je veličina televizora bitna\n27. juni 2019. 27. juni 2019. PC Press\nKompanija Sony otkriva da su televizori sve veći, a muškarci često žele veće televizore od onih koje imaju. Uprkos porastu popularnosti manjih, prenosivih uređaja, dimenzije televizora postaju sve veće – i nema nagoveštaja da će se smanjivati. Prema istraživanju koje je u Evropi sprovela kompanija Sony „Evolucija dnevne sobe“ više od trećine ljudi (35 odsto) sada želi TV koji ima više od 55 inča, a njih 16 odsto želi TV koji ima više od 65 inča.\nPoslednjih nekoliko godina porasla je popularnost televizora sa velikim brojem inča i u zemljama Adriatic regije. „Prema podacima iz ovog istraživanja, samo 30,7 odsto ispitanika iz zemalja Adriatic regije 2016. godine želelo je TV od 55 inča i više, dok je prošle godine taj procenat porastao na 50 odsto“, ističu u kompaniji Sony.\nŽelja za ekstra-velikim TV setom je najveća u Francuskoj, gde više od četvrtine ispitanih (26 odsto) tvrdi da bi njihov izbor bio televizor od 65 inča, a veće televizore takođe cene i u Belgiji, gde jedan od pet ispitanika preferira televizore koji imaju više od 65 inča. Zapravo, imati veliki televizor je toliko važno da ga jedan od deset ispitanika smatra ključnim statusnim simbolom, čak više od pametnih telefona i tableta (7 odsto), dizajnerske odeće (7 odsto) ili skupih satova (6 odsto). Skoro polovina (48 odsto) ispitanika želi veći TV od onog koji trenutno poseduje.\nOd evropskih zemalja koje su obuhvaćene istraživanjem, Italijani imaju najveću potrebu za unapređenjem, 57 odsto ispitanika želi veći TV. Oni su takođe najviše skloni tome da precenjuju svoj prostor, pa tako 18 odsto onih koji su kupili TV priznaju da je on preveliki za njihov prostor, a isto važi i za ispitanike iz Velike Britanije. Iako se obično smatra da su muškarci opsednuti veličinom, veliki televizori su takođe važni i ženama, a prema istraživanju 43 odsto njih želi veći televizor. Uprkos tome, muškarci su definitivno skloniji filozofiji „veće je bolje“, pošto 10 odsto njih želi nešto veće nego što poseduju.\nS obzirom na to da je tehnologija omogućavala sve više načina i mesta za gledanje televizije, gledaoci su sve više cenili kvalitet koji pruža gledanje na većem ekranu od onog na manjem – a veliki procenat njih, čak 80 odsto ispitanika i dalje biraju TV kao mesto za najbolje iskustvo gledanja. Razlozi koji se navode za ovo su: ugodnije gledanje (72 odsto), bolji kvalitet gledanja (60 odsto) i to što izgleda impresivno u kući (18 odsto).\nTakajuki Mijama (Takayuki Miyama), šef kompanije Sony za planiranje i marketing TV proizvoda u Evropi, izjavio je: „Primetili smo kontinuirani rast popularnosti velikih televizora tokom godina; tome su doprineli činioci kao što je porast želje za iskustvom uživanja u kućnom bioskopu, moguće kao protivotrov nastajanju kulture gledanja stvari u pokretu, zajedno sa televizorima koji postaju sve pristupačniji. Sada, sa uređajima kao što je Sony XG95, gledaoci mogu da izaberu televizor veličine do 75 inča za mali deo cene koju bi platili u prošlosti.“\nSony najavio MASTER seriju 4K HDR televizora – među njima i OLED televizor\nIstraživanje u vidu ankete sprovedeno je u aprilu 2019. godine na uzorku od 6,000 Evropljana: po 1,000 ispitanika iz Velike Britanije, Francuske, Italije, Nemačke, Holandije i Belgije!\nTagovi: Sony, Televizori, TV, veliki televizori\n← Stiže novi 4K monitor za profesionalne korisnike iz AOC-a\nDigitalne igre u maju zaradile 8,7 milijardi dolara →